open-index/open-wikipedia-markdown huggingface dataset:
అనంత్ కుమార్ హెగ్డే

**అనంత్‌ కుమార్ హెగ్డే** (జననం 1968 మే 20) భారతదేశానికి చెందిన రాజకీయ నాయకుడు. ఆయన ఆరుసార్లు ఉత్తర కన్నడ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికై 2017 సెప్టెంబరు 3 నుండి 2019 మే 24 వరకు నైపుణ్యాభివృద్ధి ఎంటర్‌ప్రెన్యూర్‌షిప్ సహాయ మంత్రిగా పనిచేశాడు. అనంత్ కుమార్ హెగ్డే భత్కల్ మసీదు ధ్వంసం గురించి, భారత రాజ్యాంగంలో మార్పులు చేయడంపై వివాదాస్పద వ్యాఖ్యలు చేయడంతో ఆయనకు బీజేపీ అధిష్టానం 2024లో లోక్‌సభ ఎన్నికలలో బీజేపీ పార్టీ టికెట్ ను నిరాకరించింది.
## రాజకీయ జీవితం
అనంతకుమార్ హెగ్డే బీజేపీ ద్వారా రాజకీయాల్లోకి వచ్చి 1996లో ఉత్తర కన్నడ నియోజకవర్గం నుండి 11వ లోక్‌సభకు తొలిసారిగా ఎంపీగా ఎన్నికయ్యాడు, ఆ తర్వాత 1998లోజరిగిన ఎన్నికల్లో కాంగ్రెస్‌కు చెందిన మార్గరెట్ అల్వా చేతిలో ఓడిపోయాడు. ఆయన 1999, 2004, 2009, 2014 లోక్‌సభ ఎన్నికల్లో వరుసగా నాలుగు సార్లు ఎన్నికై 2017 సెప్టెంబరు నుండి 2019 వరకు నరేంద్ర మోడీ మంత్రివర్గంలో కేంద్ర నైపుణ్యాభివృద్ధి & వ్యవస్థాపకత శాఖ సహాయ మంత్రిగా పనిచేశాడు. ఆయన 2019లో ఉత్తర కన్నడ లోక్‌సభ నియోజకవర్గం నుండి ఎంపీగా ఎన్నికయ్యాడు.

## వివాదాలు
ఆయన 2017 జనవరిలో ఆసుపత్రిలో తన తల్లికి తగినంత శ్రద్ధ చూపడం లేదని భావించినందున డాక్టర్‌పై దాడి చేసి కొట్టడం కెమెరాకు చిక్కాడు.

జాబ్ ఫెయిర్, స్కిల్ ఎగ్జిబిషన్‌లో 2018లో మాట్లాడుతూ భారతదేశంలోని యువతలో నైపుణ్యాలను పెంపొందించడానికి తన నిబద్ధతతో ముందుకు సాగుతానని, వీధికుక్కలు మొరిగే వాటి గురించి పట్టించుకోనని, తన మునుపటి “రాజ్యాంగాన్ని మార్చు” వ్యాఖ్యలను నిరసిస్తున్న సమూహాలను ప్రస్తావిస్తూ చెప్పాడు.

2018లో సెక్యులర్ అనే పదాన్ని విమర్శిస్తూ, పీఠికలోని పదాన్ని తొలగించేందుకు బీజేపీ ప్రభుత్వం "రాజ్యాంగాన్ని సవరిస్తుంది" అని అన్నాడు.

తాజ్ మహల్ నిజానికి తేజో మహాలయ అని పిలువబడే శివ మందిరం అని అతను పేర్కొన్నాడు. కేంద్ర మంత్రిగా ఆయన సాధించిన విజయాలపై కెపిసిసి అధ్యక్షుడు దినేష్ గుండూరావు ప్రశ్నించిన తర్వాత హెగ్డే రావును "ఒక ముస్లిం మహిళ వెనుక నడిచిన వ్యక్తి" అని పేర్కొన్నాడు.

2019 జనవరిలో శబరిమల ఆలయంలోకి మహిళలు ప్రవేశించడాన్ని "హిందువులపై పగటిపూట అత్యాచారం"గా ఆయన స్త్రీద్వేషపూరిత వ్యాఖ్య చేశాడు.

2019 మార్చిలో కాంగ్రెస్ అధ్యక్షుడు రాహుల్ గాంధీని "కాంగ్రెస్ ప్రయోగశాలలో మాత్రమే కనుగొనగలిగే హైబ్రిడ్ ఉత్పత్తి" అని పిలిచి వివాదాన్ని రేకెత్తించాడు. " ముస్లిం తండ్రి, క్రిస్టియన్ తల్లికి పుట్టినప్పటికీ" గాంధీ తాను బ్రాహ్మణుడినని చెప్పుకుంటున్నారని ఆయన అన్నాడు.

2019 సెప్టెంబరులో మాజీ ఐఏఎస్ అధికారి ఎస్. శశికాంత్ సెంథిల్‌ను దేశద్రోహి అని పిలిచి పాకిస్తాన్‌కు వెళ్లమని చెప్పి మరోసారి వివాదాన్ని సృష్టించాడు.

2020ఫిబ్రవరిలో మహాత్మా గాంధీ నేతృత్వంలోని స్వాతంత్ర్య పోరాటం ఒక డ్రామా అని పేర్కొంటూ హెగ్డే మరో వివాదాన్ని రెక్కేతించి అలాంటి వ్యక్తిని 'మహాత్మా' అని ఎలా పిలుస్తారని ప్రశ్నిస్తూ గాంధీపై దాడి చేశాడు.

ఉత్తర కన్నడలోని కుంటలో జరిగిన సభలో 2020 ఆగస్టు 11లో 'బీఎస్‌ఎన్‌ఎల్‌లో దేశద్రోహులతో నిండిన వ్యవస్థ ఉంది’ అని వివాదాస్పద వ్యాఖ్యలు చేశాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
విశ్వేశ్వర్ హెగ్డే కాగేరి

**విశ్వేశ్వర్ హెగ్డే కాగేరి** (జననం 10 జూలై 1961) భారతదేశానికి చెందిన రాజకీయ నాయకుడు. ఆయన అంకోలా & సిర్సి శాసనసభ నియోజకవర్గాల నుండి ఆరు సార్లు ఎమ్మెల్యేగా ఎన్నికై  ప్రాథమిక & మాధ్యమిక విద్య మంత్రిగా,  కర్ణాటక శాసనసభ 22వ స్పీకర్‌గా పని చేశాడు.

విశ్వేశ్వర్ హెగ్డే కాగేరిను బీజేపీ అధిష్టానం 2024లో లోక్‌సభ ఎన్నికలలో ఉత్తర కన్నడ లోక్‌సభ నియోజకవర్గం నుండి బీజేపీ అభ్యర్థిగా ప్రకటించింది.
## జననం, విద్యాభాస్యం
విశ్వేశ్వర్ హెడ్గే కాగేరి 19641 జూలై 10న సిర్సీలో జన్మించి, ధార్వాడ్ జిల్లాలోని కర్నాటక్ విశ్వవిద్యాలయం నుండి బి కామ్ పూర్తి చేశాడు.
## రాజకీయ జీవితం
విశ్వేశ్వర్ హెగ్డే కాగేరి రాజకీయాల్లోకి రాకముందు సంఘ్ పరివార్ విద్యార్థి విభాగం అయిన అఖిల భారతీయ విద్యార్థి పరిషత్ (ABVP)లో క్రియాశీలక సభ్యుడిగా పని చేశాడు. ఆయన ఆ తరువాత భారతీయ జనతా పార్టీలో చేరి పార్టీలో వివిధ హోదాల్లో పని చేసి 1994లో అంకోలా నియోజకవర్గం నుండి తొలిసారి ఎమ్మెల్యేగా ఎన్నికై ఆ తరువాత 1999, 2004 ఎన్నికల్లో వరుసగా మూడుసార్లు ఎమ్మెల్యేగా ఎన్నికయ్యాడు.

విశ్వేశ్వర్ హెగ్డే కాగేరి 2008లో అంకోలా నియోజకవర్గం రద్దు కావడంతో సిర్సి శాసనసభ నియోజకవర్గం నుండి పోటీ చేసి నాలుగవ సరి ఎమ్మెల్యేగా ఎన్నికై 30 మే  2008 నుండి 13 మే 2013 వరకు రాష్ట్ర ప్రాథమిక, మాధ్యమిక విద్యా శాఖ మంత్రిగా పని చేశాడు. ఆయన ఆ తరువాత 2013, 2018లో ఎమ్మెల్యేగా గెలిచి 31 జూలై 2019 నుండి  20 మే 2023వరకు కర్ణాటక శాసనసభ 22వ స్పీకర్‌గా పని చేశాడు.

విశ్వేశ్వర్ హెగ్డే కాగేరి 2023లో జరిగిన ఎన్నికల్లో భీమన్న టి. నాయక్ చేతిలో ఓడిపోయి, 2024లో లోక్‌సభ ఎన్నికలలో ఉత్తర కన్నడ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి గెలిచాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
అంకోలా శాసనసభ నియోజకవర్గం

అంకోలా కర్ణాటక రాష్ట్రంలోని శాసనసభ నియోజకవర్గం. ఈ నియోజకవర్గం నియోజకవర్గమాల పునర్విభజన అనంతరం 2008లో రద్దయింది. ఇది ఉత్తర కన్నడ లోక్‌సభ నియోజకవర్గం పరిధిలోని నియోజకవర్గం.

## శాసనసభ సభ్యులు

## మూలాలు

వర్గం:కర్ణాటక మాజీ శాసనసభ నియోజకవర్గాలు
వర్గం:ఉత్తర కన్నడ జిల్లా
కర్ణాటక శాసనసభ స్పీకర్ల జాబితా

**కర్ణాటక శాసనసభ స్పీకరు** కర్ణాటక శాసనసభకు అధ్యక్షుడిగా వ్యవహరిస్తాడు, ఇది భారత రాష్ట్రమైన కర్ణాటకకు ప్రధాన చట్టాన్ని రూపొందించే సంస్థ. అతను కర్ణాటక శాసనసభ (1973 వరకు, మైసూర్ శాసనసభ) సభ్యులచే ఎన్నుకోబడతాడు. శాసనసభ సభ్యుడిగా ఎన్నికైన వారిని స్పీకర్‌గా నియమితుడవుతాడు.

## స్పీకర్ల జాబితా
1973 నవంబరు 1న మైసూర్ పేరును కర్ణాటకగా మార్చారు.

## డిప్యూటీ స్పీకర్ల జాబితా

## ఇవికూడా చూడండి
* కర్ణాటక ముఖ్యమంత్రుల జాబితా
* కర్ణాటక ఉప ముఖ్యమంత్రుల జాబితా
* కర్ణాటక గవర్నర్ల జాబితా
* కర్ణాటక శాసనసభ డిప్యూటీ స్పీకర్ల జాబితా
* కర్ణాటక శాసనమండలి చైర్మన్ల జాబితా

## మూలాలు

వర్గం:భారతదేశ శాసనసభ స్పీకర్ల జాబితాలు
వర్గం:జాబితాలు
అనిల్ బిశ్వాస్ (రాజకీయ నాయకుడు)

**అనిల్ బిస్వాస్** (1944 మార్చి 2 - 2006 మార్చి 26), ఒక భారతీయ రాజకీయ నాయకుడు. ఆమన కమ్యూనిస్ట్ పార్టీ ఆఫ్ ఇండియా (మార్క్సిస్ట్) పశ్చిమ బెంగాల్ రాష్ట్ర కమిటీకి కార్యదర్శిగా, 1998 నుండి 2006లో ఆయన మరణించే వరకు పార్టీ పొలిట్‌బ్యూరో సభ్యుడిగా కొనసాగాడు. ఆయన కేరు పేరుతో ప్రసిద్ధి చెందాడు.

## ప్రారంభ జీవితం
ఆయన నదియా జిల్లా, కరీంపూర్ సమీపంలోని దారేర్మత్ గ్రామంలో ఒక రైతు కుటుంబంలో జన్మించాడు. హైస్కూలులో ఉండగానే ఆ ప్రాంతంలోని వామపక్ష ఉద్యమం పట్ల ఆకర్షితుడయ్యాడు. 1961లో ఆయన కృష్ణనగర్ ప్రభుత్వ కళాశాలలో చేరాడు. ఆ సమయంలోనే ఆయన హరినారాయణ్ అధికారి, దినేష్ మజుందార్ వంటి మార్క్సిస్ట్ నాయకుల ప్రభావానికి లోనయ్యాడు. స్టూడెంట్స్ ఫెడరేషన్ ఆఫ్ ఇండియాలో క్రియాశీల సభ్యుడిగా మారాడు. పొలిటికల్ సైన్స్‌లో ఆనర్స్ డిగ్రీని కోల్‌కతాలో చదివిన ఆయన కాలేజీ ఎన్నికల్లో విద్యార్థి నాయకుడుగా నెగ్గాడు.

## కెరీర్
ఆయన 1965లో సీపీఐ(ఎం)లో పూర్తి స్థాయి పార్టీ సభ్యుడిగా మారాడు. అదే సంవత్సరంలో డిఫెన్స్ ఆఫ్ ఇండియా రూల్స్ 1962 కింద అరెస్టు చేయబడి ఆయన 11 నెలల పాటు జైలు శిక్ష అనుభవించాడు. జైలు కస్టడీ నుంచి పొలిటికల్ సైన్స్‌లో మాస్టర్స్ డిగ్రీ పూర్తి చేశాడు. 1969లో ఆయన పార్టీ మొత్తం టైమర్ అయ్యాడు, అంతేకాకుండా గణశక్తి రిపోర్టర్‌గా చేరాడు. గణశక్తితో ఆయనకు సన్నిహిత అనుబంధం 1998 వరకు కొనసాగింది. ఆయన సంపాదకత్వంలో వార్తాపత్రిక అత్యధికంగా ప్రచారంలోకి వచ్చింది. అనిల్ బిశ్వాస్ 1985లో పార్టీ కేంద్ర కమిటీ సభ్యుడిగా ఉన్నాడు. 1998లో రాష్ట్ర కమిటీ ప్రధాన కార్యదర్శిగా బాధ్యతలు స్వీకరించాడు. ఆ తరువాత, ఆయన పొలిట్ బ్యూరో సభ్యుడుడా కూడా వ్యవహరించాడు. ఆయనకి ప్రమోద్ దాస్‌గుప్తా మార్గదర్శకత్వం వహించాడు.

ఆయన పశ్చిమ బెంగాల్‌లోని సైద్ధాంతిక త్రైమాసిక పత్రిక మార్క్స్‌బడి పాత్ (ది రోడ్ ఆఫ్ ది మార్క్సిస్ట్) సంపాదకుడు. ఆయన తెలివైన వ్యూహకర్త, పశ్చిమ బెంగాల్ రాజకీయాల్లో పార్టీ ముఖ్యమైన నిర్ణయాల వెనుక ఉన్న వ్యక్తిగా గుర్తింపు తెచ్చుకున్నాడు. ఆయన నిర్ణయాలలో ఒకటి, 2000 పశ్చిమ బెంగాల్ శాసనసభ ఎన్నికలకు ముందు జ్యోతి బసు స్థానంలో బుద్ధదేవ్ భట్టాచార్జీని పశ్చిమ బెంగాల్ ముఖ్యమంత్రిగా నియమించడానికి పార్టీని ప్రభావితం చేశాడు. పశ్చిమ బెంగాల్ ప్రజలు 20 ఏళ్లకు పైగా అదే ముఖ్యమంత్రి వల్ల నిరాశకు గురవుతున్నందున ఇది వ్యూహాత్మకంగా వ్యవహరించి తెలివిగా తీసుకున్న నిర్ణయం. మమతా బెనర్జీ తృణమూల్ కాంగ్రెస్ నుండి బలమైన వ్యతిరేకత ఉన్నప్పటికీ లెఫ్ట్ ఫ్రంట్ భారీ విజయాన్ని సాధించింది. 2006 పశ్చిమ బెంగాల్ అసెంబ్లీ ఎన్నికలలో రాష్ట్ర ప్రధాన కార్యదర్శిగా అనిల్ బిస్వాస్ నిర్వహించిన ఎన్నికల వ్యూహాల కారణంగా, ప్రతిపక్షం గణనీయంగా తక్కువ సీట్లకు పడిపోయింది. ఆయన మీడియా, గ్రౌండ్ వర్కర్లను చాలా చక్కగా నిర్వహించేవాడు, సాధారణ ప్రజల పల్స్ అతనికి తెలుసు. అనిల్ బిస్వాస్, సుభాస్ చక్రవర్తి వంటి ఇతర ముఖ్యమైన గ్రౌండ్ లీడర్‌ల మరణం లెఫ్ట్ ఫ్రంట్ స్థానంలో ప్రతిపక్షం అధికారంలోకి రావడానికి మార్గం సుగమం చేసిందని ఎక్కువగా నమ్ముతారు.

## మరణం
మెదడులో రక్తస్రావం (brain haemorrhage) కారణంగా కోల్‌కాతాలోని ఆసుపత్రిలో చేరిన ఆయన చికిత్స పొందుతూ 62 ఏళ్ల వయసులో 2006 మార్చి న 26న మరణించాడు. ఆయన చివరి కోరిక మేరకు అతని మృతదేహాన్ని ఎన్ఆర్ఎస్ మెడికల్ కాలేజీ ఆసుపత్రికి దానం చేశారు. ఆయనకు భార్య గీత, కుమార్తె అజంతా ఉన్నారు.

## మూలాలు
వర్గం:1944 జననాలు
వర్గం:2006 మరణాలు
వర్గం:భారతీయ వార్తాపత్రిక సంపాదకులు
వర్గం:భారతీయ పాత్రికేయులు
వర్గం:పశ్చిమ బెంగాల్
వర్గం:రాజకీయ నాయకులు
రాజా అమరేశ్వర నాయక్

**రాజా అమరేశ్వర నాయక్** భారతదేశానికి చెందిన రాజకీయ నాయకుడు. ఆయన 2019 భారత సార్వత్రిక ఎన్నికలలో కర్ణాటకలోని రాయచూర్ నుండి లోక్‌సభ సభ్యుడిగా ఎన్నికయ్యాడు.

## జననం, విద్యాభాస్యం
రాజా అమరేశ్వర నాయక్ 16 జూన్ 1957న కర్ణాటకలోని రాయచూర్ జిల్లా గుంతగులలో రాజా నరసింహ నాయక్, లక్ష్మీదేవమ్మ దంపతులకు జన్మించాడు. ఆయన రాజా అమరేశ్వర నాయక్ ఎస్.జె.ఎం కళాశాల నుండి బీఏ, కర్ణాటక విశ్వవిద్యాలయం నుండి ఎల్‌ఎల్‌బీ పూర్తి చేశాడు.

## రాజకీయ జీవితం

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
సౌమ్యా రెడ్డి

**సౌమ్యారెడ్డి** కర్ణాటక చెందిన రాజకీయ నాయకురాలు. ఆమె 2018 కర్ణాటక శాసనసభ ఎన్నికల్లో జయనగర్ నియోజకవర్గం నుండి ఎమ్మెల్యేగా ఎన్నికై 2023లో జరిగిన ఎన్నికల్లో 16 ఓట్ల స్వల్ప తేడాతో ఓడిపోయింది. 

సౌమ్య రెడ్డి కర్ణాటక రవాణా శాఖ మంత్రి రామలింగారెడ్డి కుమార్తె.

## రాజకీయ జీవితం
సౌమ్యారెడ్డి తన తండ్రి అడుగుజాడల్లో కాంగ్రెస్ పార్టీ ద్వారా రాజకీయాల్లోకి వచ్చి 2016లో కర్ణాటక ప్రదేశ్ మహిళా కాంగ్రెస్ కమిటీ కార్యదర్శిగా, 2017లో ఇండియన్ యూత్ కాంగ్రెస్ ఉపాధ్యక్షురాలిగా పని చేసి 2018లో జరిగిన శాసనసభ ఎన్నికల్లో జయనగర్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ప్రహ్లద్ పై 2,887 ఓట్ల తేడాతో గెలిచి తొలిసారి ఎమ్మెల్యేగా అసెంబ్లీకి ఎన్నికైంది.   

సౌమ్యారెడ్డి 2019లో జాతీయ మహిళా కాంగ్రెస్ ప్రధాన కార్యదర్శిగా నియమితురాలైంది. ఆమె 2023లో జరిగిన ఎన్నికల్లో కాంగ్రెస్ అభ్యర్థిగా పోటీ చేసి తన సమీప బీజేపీ అభ్యర్థి సీకే రామమూర్తిపై 160 ఓట్ల తేడాతో గెలిచినట్టు తొలుత అధికారులు ప్రకటించడంతో బీజేపీ అభ్యర్ధి సీకే రామమూర్తి రీకౌంటింగ్ కు పట్టుబట్టాడు. ఈ నేపథ్యంలో రీకౌంటింగ్ నిర్వహించిన అధికారులు రీకౌంటింగ్ లో 16 ఓట్ల తేడాతో రామమూర్తి గెలిచినట్టు ప్రకటించారు. కాంగ్రెస్ అభ్యర్ధి సౌమ్య రెడ్డికి 57,781 ఓట్లు రాగా, బీజేపీ అభ్యర్ధి సీకే రామమూర్తికి 57,797 ఓట్లు వచ్చాయి. 16 ఓట్ల తేడాతో సౌమ్య రెడ్డి ఓటమి పాలవ్వగా, అదే పేరుతో పోటీలో ఉన్న స్వతంత్ర అభ్యర్ధికి 320 ఓట్లు వచ్చాయి. 

సౌమ్యారెడ్డి 2024లో లోక్‌సభ ఎన్నికలలో బెంగళూరు సౌత్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయింది.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
రమేష్ బిధూరి

**రమేష్ బిధూరి** (జననం 18 జూలై 1961) భారతదేశానికి చెందిన రాజకీయ నాయకుడు. ఆయన తుగ్లకాబాద్ నియోజకవర్గం నుండి మూడుసార్లు ఎమ్మెల్యేగా, దక్షిణ ఢిల్లీ లోక్‌సభ నియోజకవర్గం నుండి రెండుసార్లు ఎంపీగా ఎన్నికయ్యాడు. రమేష్ బిధూరి 2023లో పార్లమెంట్‌లో జరిగిన చర్చలో ఒక మతంపై వివాదాస్పద వ్యాఖ్యలు చేయడంతో ఆయనకు బీజేపీ అధిష్టానం 2024లో లోక్‌సభ ఎన్నికలలో బీజేపీ పార్టీ టికెట్ ను నిరాకరించింది.

## జననం, విద్యాభాస్యం
రమేష్ బిధూరి 18 జూలై 1961న ఢిల్లీలో రామ్రిఖ్, చార్తో దేవి దంపతులకు జన్మించాడు. ఆయన ఢిల్లీ యూనివర్శిటీలోని షహీద్ భగత్ సింగ్ కాలేజ్ నుండి బ్యాచిలర్ ఆఫ్ కామర్స్ డిగ్రీతో గ్రాడ్యుయేషన్, మీరట్ లోని చౌదరి చరణ్ సింగ్ యూనివర్శిటీ నుండి న్యాయశాస్త్రంలో డిగ్రీ (ఎల్‌ఎల్‌బీ) పూర్తి చేసి ఢిల్లీ హైకోర్టులో న్యాయవాదిగా వృత్తి జీవితాన్ని ప్రారంభించాడు.
## రాజకీయ జీవితం
రమేష్ బిధురి భారతీయ జనతా పార్టీ ద్వారా రాజకీయాల్లోకి వచ్చి బీజేపీలో వివిధ స్థాయిల్లో పని చేసి బీజేపీ జిల్లా అధ్యక్షుడిగా (1997-2003), బీజేపీ ఢిల్లీ ప్రదేశ్ ఉపాధ్యక్షుడిగా (2003-2008), 2008 నుండి బీజేపీ ఢిల్లీ ప్రదేశ్ ప్రధాన కార్యదర్శిగా పని చేశాడు. ఆయన 2003 నుండి 2015 వరకు తుగ్లకాబాద్ ఎమ్మెల్యేగా పని చేశాడు. 

రమేష్ బిధూరి 2014 లోక్‌సభ ఎన్నికల్లో దక్షిణ ఢిల్లీ లోక్‌సభ నియోజకవర్గం నుండి తొలిసారి ఎంపీగా ఎన్నికయ్యాడు. ఆయన 2019లో లోక్‌సభ ఎన్నికల్లో రెండోసారి ఎంపీగా ఎన్నికై, పెట్రోలియం, సహజవాయువుపై పార్లమెంటు స్టాండింగ్ కమిటీ ఛైర్మన్‌గా పని చేశాడు.

## వివాదాలు
రమేశ్‌ బిధూరి 2023 పార్లమెంట్‌ ప్రత్యేక సమావేశాల్లో సెప్టెంబర్ 21న ఓ వర్గాన్ని టార్గెట్‌ చేస్తూ బహుజన్ సమాజ్ పార్టీ (బీఎస్పి) ఎంపీ డానిష్‌ అలీపై అనుచిత వ్యాఖ్యలు చేసి అసభ్యకరమైన పదజాలంతో దూషించాడు. దీనితో ఆయన తీరు పట్ల స్పీకర్ ఓం బిర్లా ఆగ్రహం వ్యక్తం చేయగా, సొంత పార్టీ నేతలే ఆయన వ్యాఖ్యలను ఖండించడంతో బీజేపీ హైకమాండ్‌ బిధూరికి షోకాజ్‌ నోటీసులు జారీ చేసింది. రమేశ్‌ బిధూరి వ్యాఖ్యలకు రికార్డుల నుంచి తొలగిస్తునట్టు ప్యానెల్‌ స్పీకర్‌ ప్రకటించినప్పటికి వివాదం సద్దుమణగలేదు. దీంతో రక్షణశాఖ మంత్రి రాజ్‌నాథ్‌ సింగ్‌ స్వయంగా డానిష్‌ అలీకి క్షమాపణలు చెప్పాడు.

## మూలాలు

వర్గం:భారతీయ జనతా పార్టీ రాజకీయ నాయకులు
వర్గం:1961 జననాలు
వర్గం:ఢిల్లీ నుండి ఎన్నికైన లోక్‌సభ సభ్యులు
మంజుమ్మెల్ బాయ్స్

**మంజుమ్మెల్‌ బాయ్స్‌** 2024లో తెలుగులో విడుదలకానున్న సినిమా. పరవ ఫిల్మ్స్ బ్యానర్‌పై  సౌబిన్ షాహిర్, బాబు షాహిర్, షాన్ ఆంటోనీ నిర్మించిన ఈ సీనియాకు చిదంబరం దర్శకత్వం వహించాడు.  సౌబిన్ షాహిర్, శ్రీనాథ్ భాసి, బాలు వర్గీస్, గణపతి ఎస్. పొదువల్ ప్రధాన పాత్రల్లో నటించిన ఈ సినిమా ఫిబ్రవరి 22న థియేటర్లలో విడుదలై ఏప్రిల్ 5 నుండి  డిస్నీ ప్లస్ హాట్‌స్టార్‌ ఓటీటీలో స్ట్రీమింగ్ ప్రారంభమైంది, ఈ సినిమాను తెలుగులో ఏప్రిల్ 6న మైత్రి మూవీ మేకర్స్ విడుదల చేసింది. 
## నటీనటులు

* సౌబిన్ షాహిర్
* శ్రీనాథ్ భాసి
*  దిలాన్ డెరిన్ జార్జ్
* బాలు వర్గీస్
* గణపతి ఎస్. పొదువాల్
* లాల్ జూనియర్
* దీపక్ పరంబోల్
* అభిరామ్ రాధాకృష్ణన్
* అరుణ్ కురియన్
* చందు సలీంకుమార్
* విష్ణు రేగు
* ఖలీద్ రెహమాన్
* షెబిన్ బెన్సన్
* జార్జ్ మేరియన్ ఆరుముగం
* కతిరేశన్‌ 
* రామచంద్రన్ దురైరాజ్ 
* విజయ్ గౌర
* విజయ్ ముత్తు
* కార్తీక వెల్లతేరి
* మణి
* శశికుమార్‌ 
* విజి
* అలిన్ జోస్ పెరీరా, అతిధి పాత్ర

## మూలాలు

వర్గం:2024 తెలుగు సినిమాలు
ది గోట్ లైఫ్

**ది గోట్ లైఫ్ (ఆడుజీవితం)** 2024లో విడుదలైన తెలుగు సినిమా. విజువల్ రొమాన్స్ ఇమేజ్ మేకర్స్, జెట్ మీడియా ప్రొడక్షన్, ఆల్టా గ్లోబల్ మీడియా బ్యానర్‌లపై బ్లెస్సీ, జిమ్మీ జీన్-లూయిస్, స్టీవెన్ ఆడమ్స్ నిర్మించిన ఈ సినిమాకు బ్లెస్సీ దర్శకత్వం వహించగా తెలుగులో మైత్రీ మూవీ డిస్ట్రిబ్యూషన్ కంపెనీ విడుదల చేస్తోంది. పృథ్వీరాజ్ సుకుమారన్, అమలా పాల్, జిమ్మీ జీన్-లూయిస్ ప్రధాన పాత్రల్లో నటించిన ఈ సినిమా తెలుగుతో పాటు హిందీ, తెలుగు, తమిళ, కన్నడ, మలయాళం భాషల్లో మార్చి 28న విడుదలైంది.

90వ దశకంలో జీవనోపాధి కోసం గల్ఫ్‌ దేశాలకు వెళ్లిన నజీబ్‌ అనే వ్యక్తి జీవితం ఆధారంగా రచయిత బెన్యామిన్‌ రాసిన ‘గోట్‌ డేస్‌’ పుస్తకం ఆధారంగా నిర్మించిన ఈ సినిమా 2008లో ప్లాన్ చేసిన ఈ సినిమాను పదేళ్ల తర్వాత 2018లో షూటింగ్ ప్రారంభించి 2024 మార్చి 28న విడుదల చేశారు.
## నటీనటులు
* నజీబ్ మహమ్మద్‌గా పృథ్వీరాజ్ సుకుమారన్
* ఇబ్రహీం ఖాదిరిగా జిమ్మీ జీన్-లూయిస్
* హకీమ్‌గా కె. ఆర్. గోకుల్
* ఖఫీల్‌గా తాలిబ్ అల్ బలూషి
* నజీబ్ భార్య సైనుగా అమలా పాల్
* నజీబ్ తల్లిగా శోభా మోహన్
* జాసర్‌గా రిక్ అబీ
* కుంజిక్కగా నాజర్ కరుతేని
* హిందీవాలాగా రాబిన్ దాస్
* కరువట్ట శ్రీకుమార్‌గా బాబూరాజ్ తిరువళ్ల
* హమీద్‌గా అజీ జార్జ్

## సాంకేతిక నిపుణులు
*బ్యానర్:విజువల్ రొమాన్స్ ఇమేజ్ మేకర్స్, జెట్ మీడియా ప్రొడక్షన్, ఆల్టా గ్లోబల్ మీడియా
*నిర్మాత: బ్లెస్సీ, జిమ్మీ జీన్-లూయిస్, స్టీవెన్ ఆడమ్స్
*కథ: బెన్యామిన్‌
*స్క్రీన్‌ప్లే, దర్శకత్వం: బ్లెస్సీ
*సంగీతం: ఎ. ఆర్. రెహమాన్
*సినిమాటోగ్రఫీ:	సునీల్ కె.ఎస్, కె.యూ. మోహనన్  
* ఎడిటర్: ఏ. శ్రీకర్ ప్రసాద్
## మూలాలు

## బయటి లింకులు
* 

వర్గం:2024 తెలుగు సినిమాలు
పాండియన్ (నటుడు)

పాండియన్ ( 1959 జనవరి 5- 2008 జనవరి 10) 1983 నుండి 1991 వరకు పాండియన్ సుమారు 75 తమిళ సినిమాలలో ప్రధాన పాత్రలు పోషించారు. పాండియన్ తమిళనాడు రాష్ట్రానికి చెందిన రాజకీయ నాయకుడు . పాండియన్ 1992 నుండి 2003 వరకు తమిళ సినిమాలలో సహాయక పాత్రలు పోషించారు.&nbsp;

## నట జీవితం
పాండియన్ భారతదేశంలోని తమిళనాడులోమదురైలో గాజులు అమ్ముకుంటూ ఉండేవాడు, ఒకరోజు సినిమా దర్శకుడు భారతిరాజా  పాండియన్ ను గుర్తించి, *మన్ వాసనై* (1983) అనే తమిళ సినిమాలో ప్రధాన పాత్రలో నటించడానికి అవకాశం ఇచ్చాడు, పాండియన్ నటించిన ఈ సినిమా తమిళ బాక్సాఫీస్ వద్ద విజయవంతమైంది. ఈ సినిమా విజయం తరువాత, పాండియన్ 75 కి పైగా తమిళ సినిమాలలో నటించారు. 2001లో పాండియన్ అఖిల భారత అన్నా ద్రవిడ మున్నేట్ర కజగం (ఏఐఏడీఎంకే) లో చేరారు.

## మరణం
పాండియన్ 2008 జనవరి 10న లివర్ క్యాన్సర్ తో బాధపడుతూ మరణించాడు.

## నటించిన సినిమాలు

వర్గం:2008 మరణాలు
వర్గం:1959 జననాలు
1998 భారత సార్వత్రిక ఎన్నికలు

భారతదేశంలో పన్నెండవ లోక్‌సభ సభ్యులను ఎన్నుకోవడానికి 1998 ఫిబ్రవరి 16, 22 28 తేదీలలో భారత సాధారణ ఎన్నికలు జరిగాయి. 1997 నవంబరులో భారత జాతీయ కాంగ్రెస్ తన మద్దతును ఉపసంహరించుకోవడంతో ఇందర్ కుమార్ గుజ్రాల్ నేతృత్వంలోని ప్రభుత్వం కూలిపోవడంతో మూడు సంవత్సరాలు ముందే భారత సాధారణ ఎన్నికలు జరిగాయి.

ప్రభుత్వం కూలిపోవడంతో ఫలితంగా హంగ్ పార్లమెంట్ ఏర్పడింది, ఏ పార్టీ కూటమి మెజారిటీని కూడగట్టలేక పోయాయి. అయితే, భారతీయ జనతా పార్టీకి చెందిన అటల్ బిహారీ వాజ్‌పేయి తెలుగుదేశం పార్టీ మద్దతుతో జాతీయ ప్రజాస్వామ్య కూటమి నేతృత్వంలో సంకీర్ణ ప్రభుత్వాన్ని ఏర్పాటు చేయగలిగారు. 543 మంది ఎంపీలలో 272 మంది మద్దతుతో అటల్ బిహారీ వాజపేయి భారత దేశ ప్రధానమంత్రిగా ప్రమాణ స్వీకారం చేశారు. అయితే, ఆల్ ఇండియా అన్నా ద్రవిడ మున్నేట్ర కజగం తమ మద్దతును ఉపసంహరించుకోవడంతో 1999 ఏప్రిల్ 17న ఆయన ప్రభుత్వం కూలిపోయింది. ఇది 1999లో తాజా ఎన్నికలకు దారితీసింది 
## ఫలితాలు

### రాష్ట్రాల వారిగా ఫలితాలు

## ఇవికూడా చూడండి

* రాష్ట్రీయ సమాజ్ పక్ష

## మూలాలు


వర్గం:భారత సార్వత్రిక ఎన్నికలు
హద్దులేదురా

**హద్దులేదురా** 2024లో విడుదలైన తెలుగు సినిమా.  టైగర్ హిల్స్ ప్రొడక్షన్, స్వర్ణ పిక్చర్స్  బ్యానర్‌లపై వీరేష్ గాజుల బళ్లారి నిర్మించిన ఈ సినిమాకు రాజశేఖర్ రవి దర్శకత్వం వహించాడు. ఆశిష్ గాంధీ, వర్షా విశ్వనాథ్, హృతికా శ్రీనివాస్, అశోక్, తనికెళ్ల భరణి ప్రధాన పాత్రల్లో నటించిన ఈ సినిమా ట్రైలర్‌ను దర్శకుడు గోపీచంద్ మలినేని మార్చి 18న విడుదల చేయగా., సినిమాను మార్చి 21న విడుదల చేశారు.

## నటీనటులు
* ఆశిష్ గాంధీ
* వర్షా విశ్వనాథ్
* హృతికా శ్రీనివాస్
* అశోక్
* తనికెళ్ళ భరణి
* రాజీవ్ కనకాల

## సాంకేతిక నిపుణులు

* బ్యానర్:  టైగర్ హిల్స్ ప్రొడక్షన్, స్వర్ణ పిక్చర్స్
* నిర్మాత: వీరేష్ గాజుల (బళ్లారి)
* కథ, స్క్రీన్‌ప్లే, దర్శకత్వం:  రాజశేఖర్ రవి
* సంగీతం: కమల్ కుమార్. డి
* సినిమాటోగ్రఫీ: ఎ.కె ఆనంద్
* ఫైట్స్: డ్రాగన్  ప్రకాష్
* ఎడిటర్: గౌతమ్ రాజ్ నెరుసు
* పాటలు: రాంబాబు  గోశాల
* సహా నిర్మాత:  రావి మోహన్ రావు
## సంగీతం
ఈ చిత్రానికి పాటలు & బ్యాక్రౌండ్ స్కోర్  కమల్ కుమార్. డి సమకూర్చాడు.  

## మూలాలు

## బయటి లింకులు
* 

వర్గం:2024 తెలుగు సినిమాలు
సబీనా రఫీ

**సబీనా రఫీ** (అక్టోబరు 6, 1918 - జూన్ 22, 1990) భారతీయ వ్యాసకర్త, మలయాళ సాహిత్య చరిత్రకారిణి. ఆమె రచనల్లో తాత్విక రచనలు, ఆత్మకథ, చవిట్టు నాదకం - ఒక చరిత్ర పదం, చవిట్టు నాదకంపై తొలి చారిత్రక సంకలనం ఉన్నాయి. ఆమె భర్త పొంజిక్కర రఫీతో కలిసి సంయుక్తంగా రచించిన కలియుగం అనే తాత్విక గ్రంథానికి 1972లో కేరళ సాహిత్య అకాడమీ పురస్కారం లభించింది.

## జీవితచరిత్ర
సబీనా 1918 అక్టోబరు 6 న దక్షిణ భారత రాష్ట్రమైన కేరళలోని ప్రస్తుత ఎర్నాకుళం జిల్లా శివారులోని గోతురుత్ అనే చిన్న గ్రామంలో జోసెఫ్, మరియమ్మ దంపతులకు జన్మించింది. హిస్టరీ, ఎకనామిక్స్ లో రెండు మాస్టర్స్ డిగ్రీలు సంపాదించి టీచర్ గా తన కెరీర్ కు సేవలందించారు. ఆమె 1963 లో పోంజిక్కర రఫీని వివాహం చేసుకుంది, అయితే ఈ జంటకు పిల్లలు పుట్టలేదు. 1990 జూన్ 22న తన 65వ యేట మరణించారు. రఫీ జీవించాడు, అతను రెండు సంవత్సరాల తరువాత 1992 సెప్టెంబరు 6 న మరణించాడు.

## వారసత్వం, గౌరవాలు
సబీన్ రఫీ రాసిన పుస్తకంలో ఐదు నాన్ ఫిక్షన్ రచనలు, ఆమె ఆత్మకథ అయిన క్రితుమాస్ సమ్మనం ఉన్నాయి. ఎర్నాకుళంలో ఉద్భవించిన చవిత్తు నాదకం - ఒక చరిత్ర నాటకం చరిత్ర చరిత్రపై ఆమె 1964 లో ప్రచురించిన చవిత్తు నాదకం - ఒక చరిత్ర పదం ఈ అంశంపై మొదటి సమగ్ర పుస్తకంగా పరిగణించబడుతుంది. మార్క్సిజం, ఒరు తిరింజునోత్తం, తన భర్తతో కలిసి రాసిన పుస్తకం, మార్క్సిజం సిద్ధాంతం, దాని ఆధ్యాత్మిక అంశాల  వివరణాత్మక అధ్యయనం. ఈ పుస్తకంలో మదర్ ఆఫ్ మాక్సిమ్ గోర్కీపై విమర్శ కూడా ఉంది. కలియుగం, మళ్ళీ పొంజిక్కర రఫీ సహ-రచన, ఇది చిన్న వయస్సు నుండి మానవ ప్రవర్తనను తాత్విక దృక్పథంతో అధ్యయనం చేస్తుంది. ఈ పుస్తకం ఆమెకు 1972 లో కేరళ సాహిత్య అకాడమీ పురస్కారాన్ని తెచ్చిపెట్టింది.

## గ్రంథ పట్టిక

* 
* 
* 
* 
* 

## ఇవి కూడా చూడండి

* ప్రకారం మళయాళ భాషా రచయితల జాబితా
* మలయాళ భాషా రచయితల జాబితా

## మూలాలు

## బాహ్య లింకులు

* 
* 

వర్గం:మలయాళ రచయితలు
వర్గం:20వ శతాబ్దపు భారతీయ రచయిత్రులు
వర్గం:1990 మరణాలు
వర్గం:1924 జననాలు
బాణి సంధు

**బాణి సంధు** (జననం 1993 డిసెంబరు 18) ఒక భారతీయ నటి, గాయని. ఆమె పంజాబీ భాషా సంగీతం, చిత్రాలలో తన పనికి ప్రసిద్ధి చెందినది.

## ప్రారంభ జీవితం
బాణి సంధు 1993 డిసెంబరు 18న పంజాబ్‌లోని అమృత్‌సర్‌లో రూపిందర్ కౌర్ సంధుగా జన్మించింది. ఆమె జాట్ సిక్కు (Jat Sikh) కుటుంబానికి చెందినది. ఆమె బాల్యం మొహాలీలో గడిచింది. ఆమె చండీగఢ్‌లోని ప్రభుత్వ మోడల్ సీనియర్ సెకండ్ స్కూల్ నుండి విద్యను అభ్యసించింది. ఆ తురువాత, ఆమె డిజైనింగ్‌లో గ్రాడ్యుయేషన్ పూర్తి చేసింది. ఆమె ఇప్పుడు బాలీవుడ్ సినిమాలో నటిస్తోంది.

## కెరీర్
ఆమె 2018లో పంజాబీ ట్యూన్ ఫౌజీ డి బందూక్‌తో నేపథ్య గాయనిగా కెరీర్ ప్రారంభించింది. గిప్పీ గ్రేవాల్ ఆధ్వర్యంలో ఆమె పాడిన మెలోడీ హంబుల్ మ్యూజిక్ అందించబడింది. ఆ తర్వాత పంజాబీ సింగర్ దిల్‌ప్రీత్ ధిల్లాన్‌తో కలిసి పని చేసింది. గ్లోబల్ యూట్యూబ్ వీక్లీ చార్ట్, యుకె మ్యూజిక్ ఆసియన్ చార్ట్‌లలో కనిపించిన పాట 8 పార్చేతో 2019లో ఆమె ప్రసిద్ధిచెందింది.

## డిస్కోగ్రఫీ

### స్టూడియో ఆల్బమ్‌లు

### సింగిల్స్ డిస్కోగ్రఫీ
(ప్రధాన గాయనిగా)

(ఫీచర్ కళాకారిణి)

## మూలాలు

వర్గం:1993 జననాలు
వర్గం:భారతీయ సినిమా నటీమణులు
వర్గం:భారతీయ సంగీతకారులు
అమృత భారతి

**అమృత భారతి** ఒడిశా చెందిన భారతీయ నేపథ్య గాయని. సోనీ టీవీ ప్రసారమైన సోనీ టీవీ ఇండియన్ ఐడల్ సీజన్ 6 ఆమె మొదటి పన్నెండులో స్థానం సంపాదించింది. అమృత 2012లో ఒల్లీవుడ్, 2019లో బాలీవుడ్ పాడటం ప్రారంభించింది.

## వ్యక్తిగత జీవితం
అమృత భారతి 2013లో భువనేశ్వర్ లోని రమాదేవి మహిళా విశ్వవిద్యాలయం నుంచి ఎకనామిక్స్ లో డిగ్రీ పూర్తి చేశారు. పండిట్ రాజ్ కిశోర్ పాండవ్ వద్ద భారతీయ శాస్త్రీయ సంగీతం (విశారద్), పండిట్ సుకాంత కుమార్ కుందు వద్ద ఒడిస్సీ వోకల్ లో గాత్ర శిక్షణ పొందారు.

## కెరీర్
అమృత భారతి 5 సంవత్సరాల వయస్సు నుండి గాయని వృత్తిని ప్రారంభించింది. ఆమె 2010లో ప్రతిష్టాత్మక రాజీవ్ గాంధీ యూత్ సింగర్ అవార్డును అందుకున్నారు. 2011లో తారంగ్ టీవీ నిర్వహించిన వాయిస్ ఆఫ్ ఒడిశా సీజన్ 1లో అమృత భారతి రన్నరప్గా నిలిచింది.

సందేహి ప్రియతమా, రాస్తా, సుందర్ గఢ్ రా సల్మాన్ ఖాన్, తుహ్ కహిదే ఐ లవ్ యూ వంటి పలు ఒడియా సినిమాలకు అమృత పాడారు. రాస్తా సినిమాలోని టైటిల్ సాంగ్ కు గాను సినిమా సంసార్ అండ్ షోటైమ్ 2016 ఉత్తమ మహిళా గాయని అవార్డును అందుకుంది.

అమృత 2019లో జీ మ్యూజిక్ నిర్మించిన మ్యూజిక్ వీడియో "వందే మాతరం" ద్వారా బాలీవుడ్ లో తన పాటల ప్రవేశం చేసింది. జియో సినిమా ఇన్స్పెక్టర్ అవినాష్ వెబ్ సిరీస్ నుండి "జ్ఞాన్ దో" పాటకు ఆమె మద్దతు ఇచ్చింది. వాసెలిన్, పారాచూట్, ఐఐఎఫ్ఎల్, ఇండియన్ ఆయిల్, ఓరియంట్ సిమెంట్ మొదలైన వాటి కోసం అనేక జాతీయ ప్ప్రకటనలు కూడా ఆమె తన స్వరాన్ని అందించింది.

## ఫిల్మోగ్రఫీ

## డిస్కోగ్రఫీ

## సింగిల్స్

* పాపా కీ పరీ (2017)
* హుజూర్ శుక్రియా (2020)
* తు హి బాటా (2020) 
* తిష్నగి (2021)
* తేరి బాటైన్ (2022)
* చాప్ తిలక్ (లాంజ్ వెర్షన్) (2022)
* శివ పంచక్షర్ స్తోత్రం (2023)
* జగన్నాథ్ కిచ్చి మాగు నహిన్ తోటే (2023)
* గుంజేగా ఇండియా-ప్రపంచ కప్ గీతం (2023) 
* తేరి మేరీ కహానీ (2024) 

## మూలాలు
వర్గం:భారతీయ మహిళా నేపథ్య గాయకులు
వర్గం:హిందీ సినిమా నేపథ్యగాయకులు
వర్గం:భారతీయ మహిళా గాయకులు
వర్గం:జీవిస్తున్న ప్రజలు
వర్గం:1994 జననాలు
కవితా నాయర్

**కవితా నాయర్** భారతీయ టెలివిజన్ వ్యాఖ్యాత, నటి, మోడల్, రచయిత్రి, బ్లాగర్. 2019లో తొన్యాక్షరంగళ్ చిత్రంలో నటనకు గాను ఉత్తమ నటిగా కేరళ రాష్ట్ర టెలివిజన్ అవార్డును గెలుచుకుంది.

## వ్యక్తిగత జీవితం
కొట్టాయానికి చెందిన నాయర్, కొట్టాయం బేకర్ మెమోరియల్ గర్ల్స్ హైస్కూల్లో చదివారు. ఆమె విపిన్ను వివాహం చేసుకుని బెంగళూరు నివసిస్తోంది.

## జీవితచరిత్ర
సూర్య టీవీలో *పొన్పులారి* అనే టీవీ షోకు హోస్ట్గా తన వృత్తిని ప్రారంభించిన నాయర్, అనేక ప్రసిద్ధ షోలు, అవార్డు నైట్లకు హోస్ట్గా వ్యవహరించి, మలయాళంలో అత్యుత్తమ టెలివిజన్ వ్యాఖ్యాతలలో ఒకరిగా స్థిరపడింది. ఇంతలో, ఆమె కొన్ని టీవీ సీరియల్స్ చేసింది, వాటిలో ఆమె గుర్తించదగిన రచనలలో వడక్కక్కూరు హృదయం, అయలతే సుందరి,  *తొణ్ణ్యాక్షరంగల్* అన్నీ కె. కె. రాజీవ్ దర్శకత్వం వహించాయి.

ఆమె మూడు సంవత్సరాల వ్యవధిలో రాసిన 20 మలయాళ చిన్న కథల సంకలనం అయిన సుందరపథనంగల్ ను రచించింది. ఈ చిత్రానికి మోహన్ లాల్ ముందుమాట రాశారు.

ఆమె మలయాళ చిత్రాలైన *మంపజక్కలం*, హోటల్ కాలిఫోర్నియా, అండ్ ది ఆస్కార్ గోస్ టు, *10 కల్పనాకల్*, *దఫ్ఫేదార్*,  ఏలమ్ లలో నటించింది.

## టెలివిజన్
### టీవీ సీరియల్స్

### టీవీ కార్యక్రమాలు

## ఫిల్మోగ్రఫీ

## మూలాలు

వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ మహిళలు
మార్కెట్ మ‌హాల‌క్ష్మి

**మార్కెట్ మ‌హాల‌క్ష్మి** 2024లో విడుదలైన తెలుగు సినిమా. బి2పి స్టూడియోస్ బ్యానర్‌పై అఖిలేష్ కలారు నిర్మించిన ఈ సినిమాకు వి.యస్. ముఖేష్ దర్శకత్వం వహించాడు. పార్వతీశం, ప్రణీకాన్వికా, హర్ష వర్ధన్,మహబూబ్ బాషా ప్రధాన పాత్రల్లో నటించిన ఈ సినిమా టీజర్‌ను ఫిబ్రవరి 23న, ట్రైలర్‌ను మార్చి 11న విడుదల చేసి, సినిమాను ఏప్రిల్ 19న విడుదల చేశారు.
## నటీనటులు

*పార్వతీశం
*ప్రణీకాన్వికా
*హర్ష వర్ధన్
*మహబూబ్ బాషా
*ముక్కు అవినాష్
*కేదార్ శంకర్ 
*మీసం సురేష్
*పూజా విశ్వేశ్వర్
*జయ నాయుడు
*పద్మ నిమ్మనగోటి
*పి సిహెచ్ రాములు
*హర శ్రీనివాస్
*అల్లమట్టి నాని నవీన్
*సూర్య నారాయణ
*రష్మిత పంతగాని
*బత్తుల తేజ
*సతీష్ సారిపల్లి
*అనిల్ పాలడుగుల
*బ్రహ్మాజీ జంపన
*ఆర్. సునీత 
*చింతల కార్తీక్
*కరదాస్ నవీన్ 
*శ్రావణి నిఖిల్ సోమరం
*రవితేజ.ఎ
*భావనా ​​రెడ్డి
*జావళి వంజరి
*సురేఖ
*శృతి శంకర్
*పెద్దాడ కీర్తి ప్రియ
*క్రుషి
*చిట్టెపు శశిధర్ రెడ్డి
*సాయినాథ్ బైరెడ్డి
*యేకంఠేశ్వర్ బండారుపల్లి
* తిరుమలశెట్టి నాగార్జున
*శ్రీకాంత్ గొన్నాబత్తుల 
*కొత్తలంక దినేష్ 
* కె. నాగ రాజు 
*కొత్తలశెట్టి నాగార్జున  రాజు
*మాదిరెడ్డి రఘునాథ్ రెడ్డి
*మేడ రమేష్ కుమార్

## సాంకేతిక నిపుణులు
*బ్యానర్:  బి2పి స్టూడియోస్
*నిర్మాత: అఖిలేష్ కలారు 
*కథ, స్క్రీన్‌ప్లే, దర్శకత్వం:   వి.యస్. ముఖేష్
*సంగీతం: మిష్టర్ జో 
* బ్యాగ్రౌండ్ స్కోర్: సృజన శశాంక
*సినిమాటోగ్రఫీ:  సురేంద్ర చిలుముల 
*ఆర్ట్ డైరెక్టర్: సంజన కంచాల
## సంగీతం

## మూలాలు

## బయటి లింకులు
*
ఉపవర్షుడు

**ఉపవర్షుడు** ఒక మీమాంసకుడు. జైమిని సూత్రాలపై ప్రప్రథమంగా గ్రంథం రచించినవాడు. ఇతనే బౌద్ధాయనుడు అన్న అనుమానం. కానీ ఎక్కడా స్పష్టమైన ప్రస్తావనలు లేవు. ఇతని జీవితకాలముపై ఖచ్చితమైన వివరాలు తెలియదు. అయితే ఇది శబర యజమానుల కంటే పూర్వం కనుక ఇతడు క్రీస్తు పూర్వం 200 సంవత్సరాల క్రితం అని చెప్పవచ్చు.

## ప్రస్తావనలు
*సాధకుడు ఉపవర్షం అంటారు* . అయితే శబరస్వామి అను సంస్కృత పండితుడు ఇతనిని భగవంతుని అవతారంగా అభివర్ణించారు. శంకర ఆచార్యులు కూడా **వర్ణాలే శబ్దాలు అని, భగవంతుడు ఉపవర్షుడు** వర్నించాడని అతని దేవతాఅధికరణం ఇచ్చాడు.

## సంబంధిత కథనాలు

* సంస్కృతం
* భారతదేశం
* హిందూమతం
* వేద సాహిత్యం
బహుముఖం

**బహుముఖం** 2024లో విడుదలైన సస్పెన్స్‌ థ్రిల్లర్‌ సినిమా. హర్షివ్‌ కార్తీక్‌ కథానాయకుడుగా స్వీయ  దర్శకత్వంలో క్రిస్టల్ మౌంటెన్ ప్రొడక్షన్స్ పతాకంపై నిర్మించిన బహుముఖం చిత్రం 2024 ఏప్రిల్ 5న విడుదలైంది.  హర్షివ్ కార్తీక్,  స్వర్ణిమ సింగ్, మరియా మార్టినోవా ప్రధాన పాత్రల్లో నటించిన బహుముఖం చిత్రం సస్పెన్స్ సైకలాజికల్ థ్రిల్లర్, ఇది  USAలోని జార్జియా పరిసరాల్లోని అనేక ప్రదేశాలలో రూపొందించబడింది.   

## కథ
తన్వీర్ వాళ్ళది అమెరికాలో స్థిరపడిన ఫ్యామిలీ. తన్వీర్ వాళ్ళ అమ్మకి యాక్టింగ్ అంటే చాలా ఇష్టం. కానీ యాక్టర్ కాలేకపోతుంది. దీంతో తల్లి కలని తాను నిజం చేయాలని చిన్నప్పుడే ఫిక్స్ అవుతాడు తన్వీర్. అయితే అనుకోకుండా జైలుకి వెళ్లి కొన్ని సంవత్సరాల తర్వాత బయటకి వస్తాడు. బయటకి వచ్చాక నటుడు అవ్వాలని ప్రయత్నాలు చేస్తూ ఉంటాడు. ఈ క్రమంలో తన్వీర్ చేసిన ప్రయత్నాలన్నీ బెడిసికొడతాయి. జైలు నుంచి బయటకు రావడంతో అతనికి ఓ కౌన్సిలర్ కూడా ఉంటుంది. ఓ సారి సైకో పాత్ర ఆడిషన్ ఇస్తే సరిగ్గా చేయలేదని విమర్శిస్తారు. దీంతో అతను ఎలాగైనా ఆ పాత్రని బాగా చేయాలని, మంచి నటుడు అవ్వాలని బాధపడుతూ, దానికోసం నిజమైన సైకోలా మారిపోయి హత్యలు చేస్తాడు. అసలు తన్వీర్ జైలుకి ఎందుకు వెళ్ళాడు? తన్వీర్ ఎందుకు సైకోలా మారిపోయాడు? అతను నటుడు అయ్యాడా? అనేవి తెలియాలంటే తెరపై చూడాల్సిందే.

## నటీనటులు
*హర్షివ్ కార్తీక్
*స్వర్ణిమ సింగ్
*మరియా మార్టినోవా
*వివాన్ లాలం
*రఘు
*వీ భక్త
*వంశీ హరి
*రవి అవిరినేని
*డేనియల్ కర్రై
## సాంకేతిక నిపుణులు
*బ్యానర్: క్రిస్టల్ మౌంటెన్ ప్రొడక్షన్స్
*నిర్మాత: హర్షివ్‌ కార్తీక్‌
*సహ నిర్మాత: అరవింద్ రెడ్డి
*కథ, స్క్రీన్‌ప్లే, దర్శకత్వం: హర్షివ్‌ కార్తీక్‌
*సంగీతం: ఫణి కల్యాణ్‌ 
*సినిమాటోగ్రఫీ: ల్యూక్‌ ఫ్లెచర్‌
*మాటలు: రామస్వామి, హర్షివ్‌ కార్తీక్‌
* బ్యాగ్రౌండ్‌ స్కోర్‌: శ్రీ చరణ్ పాకాల
* ఎడిటింగ్: హర్షివ్ కార్తీక్, గ్యారీ బీహెచ్‌

## సంగీతం

## మూలాలు

వర్గం:2024 తెలుగు సినిమాలు
రాక్షసి (2019 సినిమా)

**రాక్షసి**, 2017 లో విడుదలయిన సినిమా. దర్శకుడు పన్నా రాయల్,  ఈ  సినిమాలో  కథానాయిక  ఉద్యోగ జీవితం, ఉద్యోగంలో ఎదురయిన సమస్యలు, అసూయపరులు మాటిమాటికి సృస్టించిన అడ్డంకులను అధిగమించడం అన్నీ ప్రేక్షకులు ఆసక్తితో చూస్తారు.

కథానాయిక కోరికోరి గ్రామీణ ప్రాంతంలోని ప్రభుత్వ పాఠశాల హెచ్.ఎం గా వస్తుంది. బాధ్యత, క్రమశిక్షణ లేని అధ్యాపకులు, యెవ్వరూ పట్టింకునేవాళ్ళు లేక వెనుకబడిపోయిన విద్యార్థులు. హెచ్.ఎం తానూ ఆదర్శంగా ఉంటూ ఒక్కొక్కరిని మారుస్తుంది. కొందరు మార్పును అంగీకరించరు. రాజకీయ నాయకులను ఆశ్రయిస్తారు. ఆ హెచ్.ఎం గొప్ప ఆత్మశక్తితో దుష్టశక్తులను ఎదిరిస్తుంది. కలెక్టరు నిజం తెలుసుకోనోడానికి తనిఖీకి వస్తాడు. స్కూల్ చక్కగా జరగడం చూచి, ఆమె సేవలను అభినందిస్తాడు. ఒక్కొక్క అధ్యాపకుడు, ఉద్యొగులూ క్రమంగా మారుతారు. రాజకీయ నాయకుడి కుమారుడే తన తండ్రిని ఎదిరిస్తాడు. పిల్లలు ఆమె అభిమానులవుతారు.

ఆ మెకూ ఒక వ్యక్తిగత విషాద గాధ ఉంది, తను ప్రేమించిన వ్యక్తి చనిపోతాడు. ఆమె భారత సైన్యములో Lt Colnol గాచేరి, పదవీ విరమణ తర్వాత స్చూల్లో పనిచేస్తుంది. వృద్ధుడయిన తండ్రి చనిపోయిన తరువాత ఆమె ఒంటరిగా ఉంటున్న తన ప్రియుని తల్లికి తోడుగా ఉండడానికి  నిశ్చయించుకోడంతో సినిమా ముగుస్తుంది. 
సినిమాలో కొన్ని సంఘటనలు వాస్తవానికి చాలా దూరంగా అనిపిస్తాయి. జ్యోతిక నటన అన్ని లొపాలనూ కమ్మివేసింది. స్క్రీన్ ప్లే మరింత శ్రద్డగా తయారు చేసుకొని వుంటే, ఇంకా కళాత్మకంగా ఉండేదని విమర్శకులు అంటారు. ఈ మూవీచూసి ఉపాధ్యాయులు ఆత్మవిమర్శ చేసుకోవలసిన సినిమా.

వర్గం:2019 తెలుగు సినిమాలు
అయేషా ఖాన్

**అయేషా ఖాన్** (జననం 13 సెప్టెంబర్ 2002) భారతదేశానికి చెందిన సినిమా నటి. ఆమె జూనియర్‌ ఆర్టిస్ట్‌గా తన కెరీర్‌ మొదలుపెట్టి 2019లో ‘బాలవీర్‌ రిటర్న్స్‌’తో మంచి గుర్తింపు పొంది 2022లో తెలుగు సినిమా ముఖచిత్రం ద్వారా సినీరంగంలోకి అడుగుపెట్టి ఆ తరువాత హిందీ బిగ్ బాస్ సీజన్-17లో కంటెస్టెంట్‌గా పాల్గొంది.
## సినీ జీవితం
అయేషా ఖాన్ ఏక్తా కపూర్ డైలీ సోప్ ' కసౌతీ జిందగీ కే 'లో జూనియర్ ఆర్టిస్ట్‌గా టెలివిజన్ అరంగేట్రం చేసి, 2019లో టెలివిజన్ షో 'బల్వీర్ రిటర్న్స్'లో ప్రతికూల పాత్రలో నటించి మంచి గుర్తింపు తెచ్చుకొని 2022లో తెలుగు సినిమా ముఖచిత్రం ద్వారా సినీరంగంలోకి  అడుగుపెట్టింది. ఆమె 2023లో బిగ్‌బాస్ హిందీ సీజన్ 17లో పోటీదారుగా, 2024లో  రియాల్టీ షో 'ఖత్రోన్ కే ఖిలాడీ'లో పాల్గొంది.

## సినిమాలు

## టెలివిజన్

## మూలాలు

## బయటి లింకులు
* 

వర్గం:తెలుగు సినిమా నటీమణులు
పావని రెడ్డి

**పావని రెడ్డి** భారతదేశానికి చెందిన సినిమా, టెలివిజన్ నటి. ఆమె 2021లో బిగ్ బాస్ 5 తమిళ రియాలిటీ సిరీస్‌లో పాల్గొని 2వ రన్నరప్‌గా నిలిచింది.  పావని 2001లో హిందీ సినిమా 'లాగిన్' 'ద్వారా సినీరంగంలోకి అడుగుపెట్టి  ఆ తర్వాత అమృతం చందమామలో (2013), వజ్రం (2015), 465 (2017), మొట్ట శివ కెట్ట శివ (2017), ప్రేమకు రెయిన్‌చెక్ (2018), జూలై కాట్రిల్ (2019), సేనాపతి (2021), *[[మళ్ళీ మొదలైంది]]* (2022), తునివు (2023) లాంటి సినిమాలో నటించి మంచి గుర్తింపు తెచ్చుకుంది.
## వివాహం
పావని రెడ్డి  2016లో నటుడు ప్రదీప్ కుమార్‌తో హైదరాబాద్‌లో ఒక ప్రైవేట్ వేడుకలో నిశ్చితార్థం చేసుకొని 2017 ఫిబ్రవరి 14న పెళ్లి చేసుకున్నారు. అయితే 2017 మే 17న హైదరాబాద్‌లోని పుప్పల్‌గూడలోని తన ఇంట్లో ప్రదీప్ ఆత్మహత్యా చేసుకొని మరణించాడు.
 
ఆమె ఆ తరువాత 2022లో రియాలిటీ షో బిగ్ బాస్ తమిళ్ 5లో పాల్గొన్న డ్యాన్సర్-కొరియోగ్రాఫర్ అమీర్‌తో డేటింగ్ ప్రారంభించి నవంబర్ 9న పెళ్లి చేసుకోబుతున్నట్లు తెలిపింది.

## సినిమాలు

## టెలివిజన్

## అవార్డులు & నామినేషన్లు

## మూలాలు
వి లవ్ బ్యాడ్ బాయ్స్

**వి లవ్ బ్యాడ్ బాయ్స్** 2024లో విడుదలైన తెలుగు సినిమా. బి.ఎమ్.క్రియేషన్స్ బ్యానర్‌పై శ్రీమతి పప్పుల వరలక్ష్మి సమర్పణలో పప్పుల కనక దుర్గారావు నిర్మించిన ఈ సినిమాకు రాజు రాజేంద్ర ప్రసాద్ దర్శకత్వం వహించాడు. అజయ్, వంశీ ఏకశిరి, ఆదిత్య శశాంక్ నేతి, రోమిక శర్మ ప్రధాన పాత్రల్లో నటించిన ఈ సినిమా టీజర్‌ను ఫిబ్రవరి 22న, ట్రైలర్‌ను మార్చి 7న విడుదల చేసి, సినిమాను మార్చి 8న విడుదలైంది.
## కథ
ప్రశాంత్ (అజయ్ కతుర్వార్), వినయ్ (వంశీ యాకసిరి), అరుణ్ (ఆదిత్య శశాంక్) రూమ్‌మేట్స్ పైగా మంచి స్నేహితులు. ముగ్గురూ నిజమైన, స్వచ్ఛమైన ప్రేమ కోసం వెతుకుతున్న సమయంలో దివ్య ప్రశాంత్‌తో, రమ్య వినయ్‌తో, పూజ అరుణ్‌లతో ప్రేమలో పడతారు. ఆ తరువాత జ‌రిగిన ప‌రిణామాల‌తో వీరి జీవితాల్లో ఎలాంటి మార్పులు చోటుచేసుక‌న్నాయ‌నేదే మిగతా సినిమా కథ.
## నటీనటులు

*అజయ్ కతుర్వార్
*వంశీ ఏకశిరి
*ఆదిత్య శశాంక్ నేతి
*రోమిక శర్మ
*రోషిణి సహోట
*ప్రగ్యా నయన్
*సన్యు దవలగర్
*వంశీకృష్ణ
*విహారిక చౌదరి
*పోసాని కృష్ణ మురళి
*వై. కాశీ విశ్వనాథ్
*ఆలీ
*సప్తగిరి
*పృథ్వీరాజ్
*శివారెడ్డి
*భద్రం
*గీతాసింగ్

## సాంకేతిక నిపుణులు
*బ్యానర్: బి.ఎమ్.క్రియేషన్స్
*నిర్మాత:పప్పుల కనకదుర్గారావు
*కథ, స్క్రీన్‌ప్లే, దర్శకత్వం: రాజు రాజేంద్ర ప్రసాద్ 
*సంగీతం: రఘు కుంచే, భూషణ్ జాన్ 
*సినిమాటోగ్రఫీ: వి.కె.రామరాజు
*ఎడిటర్: నందమూరి హరి
*పాటలు: భాస్కరభట్ల, శ్రీమన్నారాయణాచార్య 
*గాయకులు: రఘు కుంచే, గీతా మాధురి, లిప్సిక, అరుణ్ కౌండిన్య, మనోజ్ శర్మ కుచి
*అడిషనల్ స్క్రీన్ ప్లే & మాటలు: ఆనంద్ కొడవటిగంటి
## మూలాలు

## బయటి లింకులు
* 

వర్గం:2024 తెలుగు సినిమాలు
చారి 111

**చారి 111** 2024లో విడుదలైన తెలుగు సినిమా. బర్కత్ స్టూడియోస్ బ్యానర్‌పై అదితి సోని నిర్మించిన ఈ సినిమాకు టీ.జీ. కీర్తీ కుమార్ దర్శకత్వం వహించాడు. మురళీ శర్మ, వెన్నెల కిశోర్, సంయుక్తా విశ్వనాథన్, సత్య, పావనీ రెడ్డి ప్రధాన పాత్రల్లో నటించిన ఈ  ట్రైలర్‌ను ఫిబ్రవరి 12న విడుదల చేసి, సినిమాను మార్చి 1న విడుదలైంది. 

## నటీనటులు
* వెన్నెల కిశోర్
*మురళీ శర్మ
* రాహుల్ రవీంద్రన్
* సంయుక్తా విశ్వనాథన్
*పావని రెడ్డి 
*శుభలేఖ సుధాకర్
*బ్రహ్మాజీ
* సత్య 
* తాగుబోతు రమేష్

## సాంకేతిక నిపుణులు
*బ్యానర్: బర్కత్ స్టూడియోస్ 
*నిర్మాత:  అదితి సోని 
*కథ, స్క్రీన్‌ప్లే, దర్శకత్వం:  టీ.జీ. కీర్తీ కుమార్ 
*సంగీతం:  సైమన్ కే కింగ్ 
*సినిమాటోగ్రఫీ: కాశీష్ గ్రోవర్  
*ఎడిటర్:  రిచర్డ్ కెవిన్ ఏ

## మూలాలు

## బయటి లింకులు
* 

వర్గం:2024 తెలుగు సినిమాలు
పీటర్ జార్జ్

**పీటర్ రాబర్ట్ జార్జ్** (జననం 1986, అక్టోబరు 16) ఆస్ట్రేలియా టెస్ట్ క్రికెట్ ఆటగాడు. కుడిచేతి ఫాస్ట్-మీడియం బౌలర్ గా రాణించాడు. జార్జ్ తన ఫస్ట్-క్లాస్ క్రికెట్‌ను క్వీన్స్‌లాండ్ బుల్స్ కోసం ఆడాడు.

## ప్రొఫైల్
దక్షిణ ఆస్ట్రేలియాలోని వుడ్‌విల్లేలో జన్మించిన జార్జ్, 2005/06లో రాష్ట్ర జట్టుతో రూకీ కాంట్రాక్ట్‌ని పొందాడు కానీ తర్వాతి సీజన్‌లో దానిని కోల్పోయాడు. 2008/09 సీజన్‌లో తిరిగి ఒప్పందాన్ని పొందాడు. బెంగుళూరు వేదికగా భారత్‌తో జరిగిన రెండో టెస్టులో ఆస్ట్రేలియా తరపున టెస్టు క్రికెట్‌లోకి అరంగేట్రం చేశాడు.

203 సెం.మీ. ఎత్తుతో ఆస్ట్రేలియన్ దేశవాళీ క్రికెట్‌లో ఎత్తైన ఆటగాళ్లలో ఒకడు.

జార్జ్ వెస్ట్ టోరెన్స్ డిసిసి గ్రేడ్‌ల ద్వారా అభివృద్ధి చెందాడు. అనేక ఇతర టెస్ట్ మ్యాచ్ ఆటగాళ్ళలా కాకుండా జూనియర్ గ్రేడ్‌లలో ప్రభావం చూపడానికి చాలా కష్టపడ్డాడు. అయితే, 2005/06 సీజన్లో, జార్జ్ వెస్ట్రన్ ఈగల్స్ కోసం ఎ గ్రేడ్‌లో వికెట్లు తీయడం ప్రారంభించాడు. వెంటనే సౌత్ ఆస్ట్రేలియన్ షీల్డ్ క్రికెట్ జట్టులో స్థానం సంపాదించాడు. వెస్ట్ టోరెన్స్ జోన్‌లోని యువ ఆటగాళ్ళు, సదరన్ రెడ్‌బ్యాక్స్ జట్టు సహచరుడు, తోటి ఆస్ట్రేలియన్ క్రికెట్ ప్రతినిధి కల్లమ్ ఫెర్గూసన్ పేరు మీద వాగ్దానం చేసినందుకు ఫెర్గూసన్-జార్జ్ క్రికెట్ అకాడెమీ పేరు పెట్టాడు.

2014లో, జార్జ్ మరిన్ని అవకాశాల ఆశతో రూకీ కాంట్రాక్ట్‌పై క్వీన్స్‌లాండ్‌కు వెళ్లారు. మాటాడోర్ కప్‌లో, జార్జ్ 11 వికెట్లు పడగొట్టి తన అవకాశాలను సద్వినియోగం చేసుకున్నాడు. 2015/16 సీజన్‌కు ముందు, జార్జ్‌కు బుల్స్ ద్వారా సీనియర్ కాంట్రాక్ట్ లభించింది.

## బౌలింగ్
జార్జ్ మాజీ ఫాస్ట్ బౌలర్ గ్లెన్ మెక్‌గ్రాత్‌తో శైలిలో పోల్చబడ్డాడు. 2008/09 నవంబరు సీజన్‌లో రెడ్‌బ్యాక్స్ కోసం తన మొదటి తరగతి అరంగేట్రం జరిగింది. హోబర్ట్‌లో టాస్మానియాపై 56 పరుగులకు 4 వికెట్లు తీసుకున్నాడు.

బెల్లెరివ్ ఓవల్‌లో 84 పరుగులకు 8 వికెట్లతో జార్జ్ అత్యుత్తమ బౌలింగ్ గణాంకాలను కలిగి ఉన్నాడు.

జార్జ్ 2010లో ఆస్ట్రేలియన్ టెస్ట్ టూరింగ్ స్క్వాడ్‌లో సభ్యుడిగా ఉన్నాడు. 2009-10 న్యూజిలాండ్ టూర్‌లో ఆస్ట్రేలియా పేస్‌మెన్‌లకు గాయాలు తగిలిన తర్వాత మొదట అత్యవసర రీప్లేస్‌మెంట్‌గా పిలవబడ్డాడు, తర్వాత 2010లో పాకిస్తాన్‌తో జరిగిన సిరీస్‌లో జట్టులో చేరాడు. ఇంగ్లాండ్, 2010-11 భారత పర్యటనలో బెంగుళూరులో భారత్‌తో జరిగిన రెండో టెస్టులో అతను తన ఏకైక టెస్టు ఆడి రెండు వికెట్లు పడగొట్టాడు.

## వ్యక్తిగత జీవితం
ఇతని తల్లిదండ్రులు రాబ్, గేల్ ఫిజికల్ ఎడ్యుకేషన్ ఉపాధ్యాయులు. పీటర్ జార్జ్, అతని భార్య సూసీ క్రైస్తవులు. వారు మైల్ ఎండ్‌లోని టెంపుల్ క్రిస్టియన్ కళాశాలలో కలిసి పాఠశాలలో ఉన్నారు. 21 సంవత్సరాల వయస్సులో వివాహం చేసుకోవడానికి ముందు మూడు సంవత్సరాలు కలిసి ఉన్నారు.

## మూలాలు

## బాహ్య లింకులు
* 

వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా క్రికెట్ క్రీడాకారులు
వర్గం:1986 జననాలు
వర్గం:జీవిస్తున్న ప్రజలు
2022 తమిళనాడు పట్టణ స్థానిక సంస్థల ఎన్నికలు

2022 తమిళనాడు పట్టణ స్థానిక సంస్థల ఎన్నికలు తమిళనాడులోని స్థానిక పౌర సంస్థలకు 2022 ఫిబ్రవరిలో పట్టణ ప్రాంతాల్లో జరిగాయి., తమిళనాడులోని 20 ఇతర మునిసిపల్ కార్పొరేషన్‌లతో పాటు గ్రేటర్ చెన్నై కార్పొరేషన్ కు 2022 ఫిబ్రవరి 19న పోలింగ్‌ జరిగింది. ఆయా నగరాల్లోని వార్డులకు ప్రాతినిధ్యం వహించడానికి కౌన్సిలర్లను ఎన్నుకొని, ఆ ఎన్నికైన కౌన్సిలర్లు తమ నుండి మేయర్‌ని ఎన్నుకుంటారు.

## సీట్లు

## ఎన్నికల ఫలితాలు
ఓట్ల లెక్కింపు 2022 ఫిబ్రవరి 22న జరిగింది. అధికారిక ఫలితాలు తమిళనాడు రాష్ట్ర ఎన్నికల సంఘం వెబ్‌సైట్‌లో ప్రచురించబడ్డాయి.

## గ్రేటర్ చెన్నై కార్పొరేషన్ ఫలితాలు

గ్రేటర్ చెన్నై కార్పొరేషన్ కౌన్సిల్ స్థానాలు 2016 నుండి ఖాళీగా ఉన్నాయి. నగరంలోని 200 వార్డులకు ప్రాతినిధ్యం వహించడానికి 200 మంది కౌన్సిలర్‌లను ఎన్నుకునేందుకు గ్రేటర్ చెన్నై కార్పొరేషన్ 2022 ఫిబ్రవరి 19న పోలింగ్‌ జరిగింది. కౌన్సిలర్లు తమలో ఒకరిని చెన్నై మేయర్‌గా ఎన్నుకుంటారు. మేయర్ స్థానాన్ని ఈసారి షెడ్యూల్డ్ కులాల మహిళకు రిజర్వ్ చేసినట్లు తమిళనాడు ప్రభుత్వం ప్రకటించింది. ఎన్నికల ఫలితాలను 2022 ఫిబ్రవరి 22న తమిళనాడు రాష్ట్ర ఎన్నికల సంఘం ప్రకటించింది. ద్రవిడ మున్నేట్ర కజగం (డీఎంకే) చెన్నైలోని మొత్తం 200 వార్డులలో 153 గెలుచుకుంది, దాని సెక్యులర్ ప్రోగ్రెసివ్ అలయన్స్‌లోని ఇతర పార్టీలు మరో 25 స్థానాలను గెలుచుకున్నాయి — భారత జాతీయ కాంగ్రెస్‌కు 13, కమ్యూనిస్ట్ పార్టీ ఆఫ్ ఇండియా – మార్క్సిస్ట్ (CPI-M)కి నాలుగు ), విడుతలై చిరుతైగల్ కట్చి (VCK)కి నాలుగు, మరుమలార్చి ద్రవిడ మున్నేట్ర కజగం (MDMK)కి రెండు, కమ్యూనిస్ట్ పార్టీ ఆఫ్ ఇండియా (CPI), ఇండియన్ యూనియన్ ముస్లిం లీగ్ (IUML) కి ఒక్కొక్కటి గెలిచాయి.

అఖిల భారత అన్నా ద్రవిడ మున్నేట్ర కజగం (ఏఐఏడీఎంకే ) 15 స్థానాల్లో విజయం సాధించింది. భారత కేంద్ర ప్రభుత్వ అధికార పార్టీ భారతీయ జనతా పార్టీ (బిజెపి) ఒక స్థానాన్ని గెలుచుకుంది. అమ్మ మక్కల్ మున్నేట్ర కజగం (ఏఎంఎంకే) కూడా ఒక స్థానాన్ని గెలుచుకుంది. పార్టీలకు అతీతంగా ఐదుగురు స్వతంత్ర అభ్యర్థులు తమ తమ వార్డుల్లో విజయం సాధించారు. కౌన్సిలర్లు 2022 మార్చి 4న అధికారికంగా మేయర్, డిప్యూటీ మేయర్‌లను ఎన్నుకున్నారు. పూర్తి మెజారిటీని సాధించడంతో డీఎంకే మేయర్ అభ్యర్థి ప్రియా రాజన్ చెన్నైకి 46వ మేయర్‌గా పోటీ లేకుండా ఎన్నికైంది. ఆమె చెన్నై చరిత్రలో అతి పిన్న వయస్కుడైన మేయర్ (వయస్సు 28) ఆ పదవిని చేపట్టిన మొదటి దళిత మహిళ.  

## కోయంబత్తూరు నగర నగరపాలకసంస్థ ఫలితాలు
కోయంబత్తూరు నగరపాలకసంస్థ ఎన్నికల్లో మొత్తం 100 వార్డులకు గాను డీఎంకే, సెక్యులర్ ప్రోగ్రెసివ్ అలయన్స్‌లోని దాని మిత్రపక్షాలు 96 వార్డులను గెలుచుకున్నాయి. డీఎంకే 76, దాని మిత్రపక్షాలు 20 గెలుచుకున్నాయి. డీఎంకే మిత్రపక్షాల్లో కాంగ్రెస్ తొమ్మిది, సీపీఐ (ఎం), సీపీఐ చెరో నాలుగు, ఎండీఎంకే మూడు వార్డులను గెలుచుకున్నాయి. కోయంబోర్‌ కార్పొరేషన్‌ కౌన్సిల్‌లో అధికార పార్టీ ఏఐఏడీఎంకే మూడు స్థానాల్లో విజయం సాధించింది. సోషల్ డెమోక్రటిక్ పార్టీ ఆఫ్ ఇండియా 1 వార్డును గెలుచుకుంది.

## గెలుపు శాతం
ఎన్నికల్లో ఒక్కో పార్టీ నుంచి గెలుపొందిన అభ్యర్థుల శాతం. 

## పార్టీల వారీగా ఫలితాలు

## మూలాలు

వర్గం:2022 ఎన్నికలు
వర్గం:తమిళనాడు
టోనీ డెల్

**ఆంథోనీ రాస్ డెల్** (జననం 1945, ఆగస్టు 6) ఆస్ట్రేలియా మాజీ క్రికెటర్. 1970లలో రెండు టెస్ట్ మ్యాచ్‌లు ఆడాడు. 

## క్రికెట్ కెరీర్
డెల్ ఒక ఫాస్ట్-మీడియం సీమ్ బౌలర్, ఇతను క్వీన్స్‌లాండ్ కొరకు ఆడాడు. 1970-71 యాషెస్ సిరీస్‌లో సిడ్నీలో కీలకమైన ఏడవ టెస్టు కోసం ఇంగ్లండ్‌పై అరంగేట్రం చేశాడు. ఆస్ట్రేలియా గెలవాల్సిన అవసరం ఉన్నందున ఇతను డెన్నిస్ లిల్లీతో కలిసి బౌలింగ్ ప్రారంభించాడు. మొదటి ఇన్నింగ్స్‌లో 2–32 తీసుకున్నాడు – జాన్ ఎడ్రిచ్ 30 పరుగుల వద్ద గ్రెగ్ చాపెల్‌కి క్యాచ్ ఇచ్చాడు, బాసిల్ డి ఒలివేరా 1 పరుగుల వద్ద బౌల్డ్ అయ్యాడు. – ఇంగ్లండ్ 98–5  ఉండగా, 184 పరుగులకు కుప్పకూలింది. రెండో ఇన్నింగ్స్‌లో ఇతను 3–65తో అత్యుత్తమ బౌలర్‌గా నిలిచాడు, అయితే ఇంగ్లండ్ 302 పరుగులు చేసింది. 223 పరుగులతో ఆస్ట్రేలియా విజయం సాధించలేకపోయింది. డెల్ చివరిగా బ్యాటింగ్ చేసి ప్రతి ఇన్నింగ్స్‌లో 3 నాటౌట్‌గా నిలిచాడు. యాషెస్ ఓడిపోయినప్పుడు క్రీజులో ఉన్నాడు. తన ఐదు వికెట్లు (19.40)తో డెన్నిస్ లిల్లీ (24.87 వద్ద 8 వికెట్లు) కంటే సిరీస్ సగటులలో అగ్రస్థానంలో ఉన్నాడు.1973–74లో మెల్‌బోర్న్‌లో న్యూజిలాండ్‌తో జరిగిన మొదటి టెస్టు అతని ఏకైక టెస్ట్, అక్కడ అతను బ్యాటింగ్ చేయలేదు, కానీ ఆస్ట్రేలియా ఇన్నింగ్స్ విజయంలో 1–54, 0–9తో విజయం సాధించాడు.

## తొలి జీవితం
ఆంథోనీ హెచ్ రాస్ డెల్ ఇంగ్లాండ్‌లోని హాంప్‌షైర్‌లోని న్యూ మిల్టన్‌లో 1945, ఆగస్టు 6న జన్మించాడు. ఇతను తన చిన్నతనంలో కొంతకాలం వేల్స్‌లో నివసించాడు, అక్కడ కార్డిఫ్‌లోని పెనిలాన్‌లోని హోవార్డియన్ ఉన్నత పాఠశాలలో చదివాడు. తన తండ్రి క్వీన్స్‌లాండ్‌కు బదిలీ చేయబడినప్పుడు 14 సంవత్సరాల వయస్సులో ఆస్ట్రేలియాకు వలస వెళ్ళాడు. అక్కడ బ్రిస్బేన్‌లోని ఆంగ్లికన్ చర్చ్ గ్రామర్ స్కూల్‌లో చదివాడు.

డెల్ పేరులో రెండవ ప్రారంభ 'హెచ్' అనేది మధ్య పేరు "హిరోషిమా"ని సూచిస్తుంది, అయినప్పటికీ అతని జనన ధృవీకరణ పత్రంలో 'హెచ్' మాత్రమే నమోదు చేయబడింది. ఇతని పుట్టిన రోజున హిరోషిమాపై జరిగిన బాంబు దాడి జ్ఞాపకార్థం అతని తల్లిదండ్రులు అతనికి పేరు పెట్టారు. పాఠశాలలో ఉన్నప్పుడు డెల్ అధికారికంగా తన పేరు నుండి 'హెచ్'ని తొలగించాడు. &#x5D;

డెల్ వియత్నాం యుద్ధంలో 1967 మే నుండి 1968 మార్చి వరకు 2వ బెటాలియన్, రాయల్ ఆస్ట్రేలియన్ రెజిమెంట్‌లో జాతీయ సేవకుడిగా పనిచేశాడు. నుయ్ డాట్ వద్ద ఆస్ట్రేలియన్ స్థావరం చుట్టూ అనేక యుద్ధాలలో పాల్గొన్నాడు.

1990ల వరకు బ్రిస్బేన్‌లోని ఒక అడ్వర్టైజింగ్ ఏజెన్సీలో పనిచేశాడు.

## మూలాలు

## బాహ్య లింకులు
* డెల్ స్థాపించిన సపోర్ట్ గ్రూప్ అయిన PTS కోసం స్టాండ్ టాల్

వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1947 జననాలు
నిమృత్ కౌర్ అహ్లూవాలియా

**నిమృత్ కౌర్ అహ్లూవాలియా** (జననం 1994 డిసెంబరు 11), ఆమె ప్రధానంగా హిందీ టెలివిజన్‌లో పనిచేసే భారతీయ నటి. ఆమె కలర్స్ టీవి (Colors TV) ధారావాహిక చోటి సర్దార్ణిలో ప్రధాన పాత్రను పోషించి తన నటనను ప్రారంభించింది. ఆమె రియాలిటీ షో బిగ్ బాస్ హిందీ సీజన్ 16లో పాల్గొనడం ద్వారా ప్రసిద్ది చెందింది.

న్యాయవాది వృత్తిని చేపట్టి రాణించాలని అందులో డిగ్రీ చేసినా, ఆమె మోడల్‌గా తన కెరీర్ ప్రారంభించింది. ఆమె ఫెమినా మిస్ మణిపూర్ (2018) టైటిల్‌ను గెలుచుకుంది. ఫెమినా మిస్ ఇండియా 2018లో టాప్ 12లో ఒకరిగా నిలిచింది. ఆమెను నిమృత్ **అహ్లూవాలియా** అని కూడా పిలుస్తారు,

## కెరీర్
ఆమె విద్యార్థి దశలో, అధిక బరువు కారణంగా సహవిద్యార్థుల చేష్టలతో వేధనకు గురైంది, ఇది ఆమె మానసిక ఆరోగ్యాన్ని ప్రభావితం చేసింది. అయినా, మోడలింగ్‌లో తన కెరీర్‌ను ప్రారంభించింది. 2018లో ఫెమినా మిస్ మణిపూర్ టైటిల్‌ను గెలుచుకుంది.

ఆ తర్వాత, ఆమె బి ప్రాక్ మ్యూజిక్ వీడియో మస్తానీలో చేసింది. ఇక, ఆమె కెరీర్‌ను వినోద పరిశ్రమదారిలోకి నడిపించింది.

నిమృత్ కౌర్ అహ్లూవాలియా ప్రియకాంత లైశ్రమ్ రూపొందించిన 2018 ఎడ్యుకేషనల్ ఫిల్మ్‌ హూ సెడ్ బాయ్స్ కాంట్ వేర్ మేక్ అప్? లో నటించింది. 2019లో, ఆమె టెలివిజన్ ధారావాహిక చోటి సర్దార్ణిలో చేసింది, ఆమె మెహర్ ధిల్లాన్, సెహెర్ గిల్ పాత్రలతో తన కెరీర్‌ను మలుపుతిప్పింది, అది 2022లో ముగిసే వరకు ఆమెకు మంచి పేరు సంపాదించి పెట్టింది. 2021లో, ఆమె బానెట్ దోసాంజ్‌ సీరియస్ అనే మ్యూజిక్ వీడియోలో కూడా కనిపించింది. 

2022 నుండి 2023 వరకు, ఆమె కలర్స్ టీవీ రియాలిటీ షో బిగ్ బాస్ సీజన్ 16లో పాల్గొన్నది, ఆమె చివరి వారంలో తొలగించబడి 6వ స్థానంలో నిలిచింది.

## ఫిల్మోగ్రఫీ

### టెలివిజన్

### స్పెషల్ అప్పీయరెన్స్

### మ్యూజిక్ వీడియోలు

## అవార్డులు, నామినేషన్లు

## మూలాలు
వర్గం:భారతీయ టెలివిజన్ నటీమణులు
వర్గం:హిందీ టెలివిజన్ నటీమణులు
వర్గం:భారతీయ మోడల్స్
వర్గం:భారతీయ అందాల పోటీ విజేతలు
వర్గం:1994 జననాలు
వర్గం:బిగ్ బాస్ హిందీ టీవీ సిరీస్ పోటీదారులు
ఆని రిచర్డ్స్

డేమ్ అన్నే హెలెన్ రిచర్డ్స్డిబిఇ సీవో ఎఫ్ఆర్ఎస్ఈ (జననం 1964) పెట్టుబడి నిర్వహణ సంస్థ ఫిడిలిటీ ఇంటర్నేషనల్ చీఫ్ ఎగ్జిక్యూటివ్ ఆఫీసర్.

గతంలో అబెర్డీన్ అసెట్ మేనేజ్ మెంట్ చీఫ్ ఇన్వెస్ట్ మెంట్ ఆఫీసర్ గా, ఎం అండ్ జీ ఇన్వెస్ట్ మెంట్స్ చీఫ్ ఎగ్జిక్యూటివ్ ఆఫీసర్ గా పనిచేశారు.

## ప్రారంభ వృత్తి
స్కాటిష్ లో జన్మించిన ఆమె ఎడిన్ బర్గ్ లోని రాయల్ హైస్కూల్ లో విద్యనభ్యసించారు. ఎడిన్ బర్గ్ విశ్వవిద్యాలయం నుండి ఎలక్ట్రానిక్స్, ఎలక్ట్రికల్ ఇంజనీరింగ్ లో ఫస్ట్ క్లాస్ ఆనర్స్ డిగ్రీతో గ్రాడ్యుయేట్ అయిన తరువాత రిచర్డ్స్ సిఇఆర్ ఎన్ లో రీసెర్చ్ ఫెలోషిప్ తో తన వృత్తిని ప్రారంభించారు. ఆ తర్వాత కేంబ్రిడ్జ్ కన్సల్టెంట్స్ లో పనిచేసి, ఫ్రాన్స్ లో ఇన్ సెడ్ లో ఎంబీఏ పూర్తి చేశారు.

## నగర వృత్తి
రిచర్డ్స్ మొదట్లో అలయన్స్ క్యాపిటల్ లో విశ్లేషకురాలిగా పనిచేశారు, తరువాత జెపి మోర్గాన్ కు వెళ్లి, పోర్ట్ ఫోలియో మేనేజ్ మెంట్ లో పనిచేశారు, తరువాత మెర్క్యురీ అసెట్ మేనేజ్ మెంట్ కు, తరువాత ఎంఎల్ ఐఎమ్ కు మారారు. 2002లో ఎడిన్ బర్గ్ ఫండ్ మేనేజర్స్ పీఎల్ సీ చీఫ్ ఇన్వెస్ట్ మెంట్ ఆఫీసర్, జాయింట్ మేనేజింగ్ డైరెక్టర్ గా బాధ్యతలు చేపట్టారు. 2003 లో అబెర్డీన్ అసెట్ మేనేజ్మెంట్ ద్వారా ఇఎఫ్ఎమ్ స్వాధీనం చేయబడినప్పురు, రిచర్డ్స్ చీఫ్ ఇన్వెస్ట్మెంట్ ఆఫీసర్గా తన పాత్రలో కొనసాగారు.

2016 జూన్ నుంచి ఎంఅండ్ జీ ఇన్వెస్ట్ మెంట్స్ చీఫ్ ఎగ్జిక్యూటివ్ గా మైఖేల్ మెక్ లింటాక్ నుంచి బాధ్యతలు స్వీకరించనున్నట్లు 2016 ఫిబ్రవరిలో ప్రకటించారు. జూలై 2018 లో, ఆమె విలీనం తరువాత ఎం అండ్ జి ఇన్వెస్ట్మెంట్స్ను విడిచిపెట్టి ఎం అండ్ జి ప్రుడెన్షియల్ (తరువాత ప్రుడెన్షియల్ యుకె నుండి విలీనం) అవుతారని ప్రకటించారు, ఫిడిలిటీ ఇంటర్నేషనల్లో చీఫ్ ఎగ్జిక్యూటివ్ ఆఫీసర్గా చేరారు.

కోవిడ్-19 లాక్డౌన్ తర్వాత 2021లో ఫిడిలిటీ ఇంటర్నేషనల్లో ఫ్లెక్సిబుల్ వర్కింగ్ ఆప్షన్స్ అభివృద్ధికి రిచర్డ్స్ నేతృత్వం వహించారు.

నవంబర్ 2023 లో, రిచర్డ్స్ పూర్తికాల కార్యనిర్వాహక జీవితం నుండి వైదొలగాలని, ఫిడిలిటీ ఇంటర్నేషనల్ వైస్ చైర్మన్ పాత్రకు పరివర్తన చెందుతున్నట్లు ప్రకటించారు.

## నాన్-ఎగ్జిక్యూటివ్ స్థానాలు
రిచర్డ్స్ ఎడిన్ బర్గ్ విశ్వవిద్యాలయం కోర్టు వైస్-కన్వీనర్, ఎస్యూర్ గ్రూప్ పిఎల్ సి, స్కాటిష్ ఛాంబర్ ఆర్కెస్ట్రా రెండింటికీ మాజీ డైరెక్టర్.

కార్పొరేట్ బోర్డుల్లో మహిళల నిష్పత్తిని పెంచడానికి కృషి చేస్తున్న అమెరికాకు చెందిన బోర్డ్ ఆఫ్ లీడర్స్ ఆఫ్ 2020 ఉమెన్ ఆన్ బోర్డ్స్లో ఆమె సభ్యురాలు.

రిచర్డ్స్ 2015 నుంచి 2019 వరకు సెర్న్ అండ్ సొసైటీ ఫౌండేషన్ బోర్డుకు అధ్యక్షత వహించారు.

## ఫెలోషిప్లు, గౌరవాలు
డేమ్ ఆని చార్టర్డ్ ఇంజనీర్ (సిఇంగ్), చార్టర్డ్ ఇన్స్టిట్యూట్ ఫర్ సెక్యూరిటీస్ అండ్ ఇన్వెస్ట్మెంట్ (ఎఫ్సిఎస్ఐ) ఫెలో, మార్చి 2016 లో స్కాట్లాండ్ నేషనల్ అకాడమీ ఫర్ సైన్స్ అండ్ లెటర్స్ అయిన రాయల్ సొసైటీ ఆఫ్ ఎడిన్బర్గ్ (ఎఫ్ఆర్ఎస్ఇ) ఫెలోగా ఎన్నికయ్యారు.

2014 లో రాయల్ విక్టోరియన్ ఆర్డర్ (సివిఓ) కమాండర్, 2015 లో కమాండర్ ఆఫ్ ది ఆర్డర్ ఆఫ్ ది బ్రిటిష్ ఎంపైర్ (సిబిఇ) గా నియమించబడిన ఆమె 2021 బర్త్డే ఆనర్స్లో డేమ్ కమాండర్ ఆఫ్ ది ఆర్డర్ ఆఫ్ ది బ్రిటీష్ ఎంపైర్ (డిబిఇ) గా పదోన్నతి పొందారు.

## సూచనలు

వర్గం:జీవిస్తున్న ప్రజలు
వర్గం:1964 జననాలు
హోప్ అబెల్సన్

హోప్ అబెల్సన్, (హోప్ ఆల్ట్మాన్, సెప్టెంబర్ 21, 1910 - సెప్టెంబర్ 1, 2006) ఒక అమెరికన్ రంగస్థల నిర్మాత, దాత. ఆమె తన బాల్యం, వృత్తిని కళలకు అంకితం చేసింది, మొదట కళాకారిణిగా, తరువాత నిర్మాతగా, కళా దాతగా. ముఖ్యంగా, విక్టరీ గార్డెన్స్ థియేటర్, స్టెపెన్ వోల్ఫ్ థియేటర్ కంపెనీ, కోర్ట్ థియేటర్ (చికాగో) వంటి సంస్థల మద్దతు ద్వారా చికాగోలో అభివృద్ధి చెందుతున్న రంగస్థల దృశ్యానికి అబెల్సన్ నిధులు సమకూర్చడంలో సహాయపడ్డారు.

అబెల్సన్కు భర్త లెస్టర్ అబెల్సన్, స్టువర్ట్, కేథరిన్తో ఇద్దరు పిల్లలు ఉన్నారు. ఆమె 2006 లో మరణించింది, ఆమె ఎస్టేట్ లెస్టర్ అండ్ హోప్ అబెల్సన్ ఫండ్ ఫర్ ది పెర్ఫార్మింగ్ ఆర్ట్స్ కు నిధులు సమకూరుస్తుంది.

## ప్రారంభ జీవితం
అబెల్సన్ 1910 సెప్టెంబరు 21 న చికాగో, ఇల్లినాయిస్ లో హోప్ ఆల్ట్ మన్ జన్మించారు. యుక్తవయసులో, అబెల్సన్ నృత్యం అభ్యసించారు, ఆమె నార్త్ వెస్ట్రన్ విశ్వవిద్యాలయంలో నాటకరంగాన్ని అభ్యసించారు. ఆమె రేడియో నాటకాలు, సోప్ ఒపేరాలు, ఇతర చికాగో ఆధారిత నిర్మాణాలలో పనిని కనుగొంది. 1933 లో, అబెల్సన్ చికాగో వ్యాపారవేత్త లెస్టర్ అబెల్సన్ను వివాహం చేసుకున్నారు. వీరికి స్టువర్ట్, కేథరిన్ అనే ఇద్దరు పిల్లలు ఉన్నారు.

రెండవ ప్రపంచ యుద్ధం సమయంలో, అబెల్సన్ రెడ్ క్రాస్ స్పీకర్స్ బ్యూరో డైరెక్టర్ గా ఉన్నారు, రక్తదానం చేయాలని, యుద్ధ ప్రయత్నానికి సహకరించాలని ప్రజలను అభ్యర్థించారు. మిలటరీ ఆసుపత్రులలో ప్రదర్శన ఇవ్వడానికి స్థానిక, టూరింగ్ చర్యలను బుక్ చేయడంలో కూడా ఆమె సహాయపడింది.

## నాటకశాల
యుద్ధం తరువాత, అబెల్సన్ చికాగో థియేటర్ కమ్యూనిటీలో మరింత నిమగ్నమయ్యారు. ఆమె 1949 లో ఇల్లినాయిస్ లోని వీలింగ్ లో చెవీ చేజ్ థియేటర్ ను స్థాపించడంలో సహాయపడింది, 1950 నుండి 1952 వరకు ఇల్లినాయిస్ లోని హైలాండ్ పార్క్ లోని మ్యూజిక్ థియేటర్ లో పనిచేసింది. 1952లో, అబెల్సన్ నిర్మాత చెరిల్ క్రాఫోర్డ్ ను కలుసుకున్నారు. 1953లో, క్రాఫోర్డ్ ఎలియా కజాన్ దర్శకత్వం వహించిన టేనస్సీ విలియమ్స్ "కామినో రియల్" ప్రీమియర్ నిర్మాణంలో పనిచేయడానికి అబెల్సన్ ను నియమించారు. 1954 లో, ఆమె బ్రాడ్వేలో ది రెయిన్మేకర్ (నాటకం) ను నిర్మించింది. అబెల్సన్ తరువాతి 15 సంవత్సరాల పాటు న్యూయార్క్ నిర్మాణాలలో పనిచేయడం కొనసాగించింది, ఆమె సమయాన్ని న్యూయార్క్, ఇల్లినాయిస్ లోని గ్లెన్కో మధ్య విభజించింది. ఆమె ఆఫ్-బ్రాడ్వే ప్రొడక్షన్స్, బ్రాడ్వే థియేటర్ ప్రొడక్షన్స్లో సిబ్బందిగా, స్వతంత్ర నిర్మాతగా పనిచేసింది. 1960 లలో, ఆమె న్యూయార్క్ లింకన్ సెంటర్లో వివియన్ బ్యూమాంట్ థియేటర్ను తెరవడానికి సహాయపడింది.

## దాతృత్వం
అబెల్సన్ ను పరోపకారి అని పిలవడం ఇష్టం లేదు. కానీ 1980 లో ఆమె భర్త మరణించిన తరువాత, తన మద్యం వ్యాపారం నుండి సంపదను వదిలివేసి, అబెల్సన్ అనేక థియేటర్లు, కారణాలకు ఆర్థికంగా మద్దతు ఇచ్చింది. ఆమె అమెరికన్ క్యాన్సర్ సొసైటీకి, అలాగే అనేక స్టోర్ ఫ్రంట్ థియేటర్లకు మద్దతు ఇచ్చింది. చికాగో కమ్యూనిటీ ట్రస్ట్ ద్వారా లెస్టర్ అండ్ హోప్ అబెల్సన్ ఫండ్ ఫర్ ది పెర్ఫార్మింగ్ ఆర్ట్స్ కు అబెల్సన్ బాధ్యత వహిస్తారు.

కోర్ట్ థియేటర్ లోని మెయిన్ స్టేజ్ ఆడిటోరియం అబెల్సన్ పేరు మీద ఉంది, అలాగే గుడ్ మాన్ థియేటర్ లోని లెస్టర్ అండ్ హోప్ అబెల్సన్ ఫండ్ ఫర్ న్యూ ఆర్టిస్టిక్ ఇనిషియేటివ్స్ కు పేరు పెట్టారు. నార్త్ వెస్ట్రన్ యూనివర్శిటీ హోప్ అబెల్సన్ ఆర్టిస్ట్-ఇన్-రెసిడెన్స్ ను నిర్వహిస్తుంది. చికాగో సింఫనీ ఆర్కెస్ట్రా హోప్ అబెల్సన్ ఆర్టిస్టిక్ ఇనిషియేటివ్ ఫండ్ ను రూపొందించింది.

చికాగో ట్రిబ్యూన్ అబెల్సన్ ను "[చికాగో] లాభాపేక్షలేని రంగస్థల ఉద్యమం గ్రాండే డామ్"గా అభివర్ణించింది.

## మూలాలు
వర్గం:1910 జననాలు
వర్గం:2006 మరణాలు
పశ్చిమ బెంగాల్‌లో 2024 భారత సార్వత్రిక ఎన్నికలు

**పశ్చిమ బెంగాల్‌లో 2024 భారత సార్వత్రిక ఎన్నికలు** 18వ లోక్‌సభలో 42 మంది సభ్యులను ఎన్నుకునేందుకు ఏప్రిల్ 19 నుండి జూన్ 1 వరకు మొత్తం 7 దశల్లో ఎన్నికలు జరిగాయి. ఫలితాలు జూన్ 4న ప్రకటించబడ్డాయి. పశ్చిమ బెంగాల్ శాసనసభలో భగబంగోలా, బరానగర్‌లకు శాసనసభలకు కూడా సాధారణ ఎన్నికలతో పాటు ఉప ఎన్నికలు జరిగాయి. ఎన్నికలు 2024 మార్చి 20 నుండి, జూన్ 1 వరకు ఏడు దశలలో జరిగాయి. 2024 భారత సార్వత్రిక ఎన్నికలు మొత్తం 7 దశల్లో జరిగిన ఏకైక రాష్ట్రాలు పశ్చిమ బెంగాల్, ఉత్తర ప్రదేశ్, బీహార్‌లు మాత్రమే. పశ్చిమ బెంగాల్‌లో మొత్తం 42 లోకసభ స్థానాలు కలిగిఉన్నాయి.

## ఎన్నికల షెడ్యూలు

2024 మార్చి 16న, భారత ఎన్నికల సంఘం 2024 భారత సార్వత్రిక ఎన్నికల షెడ్యూల్‌ను ప్రకటించింది, పశ్చిమ బెంగాల్‌లో ఏప్రిల్ 19 నుండి ప్రారంభమై జూన్ 1న ముగిసే 7వ దశతో పోలింగ్ కార్యక్రమం ముగిసింది.

## పార్టీలు, పొత్తులు

### 

### 

### 

### ఇతరులు

## అభ్యర్థులు

## సర్వేలు, పోల్స్

### అభిప్రాయ సేకరణలు

## ఓటర్ల శాతం

### దశల వారీగా

### నియోజకవర్గాల వారీగా

## ఫలితాలు

### పార్టీ లేదా కూటమి వారీగా ఫలితాలు

### నియోజకవర్గాల వారీగా పార్టీ లేదా కూటమి ఓట్లు

### నియోజకవర్గాల వారీగా ఫలితాలు

### అసెంబ్లీ నియోజకవర్గాల వారీగా పార్టీల ఆధిక్యం

### పోస్టల్ బ్యాలెట్ వారీగా పార్టీల ఆధిక్యం

## ప్రాంతాల వారీగా ఫలితాలు

### ఓటు-షేర్

## మూలాలు

## ఇతర మూలాలు


వర్గం:పశ్చిమ బెంగాల్‌లో జరిగిన సార్వత్రిక ఎన్నికలు
వర్గం:రాష్ట్రం లేదా కేంద్రపాలిత ప్రాంతం వారీగా 2024 భారత సార్వత్రిక ఎన్నికలు
వర్గం:2024 భారత సార్వత్రిక ఎన్నికలు
వర్గం:పశ్చిమ బెంగాల్‌లో ఎన్నికలు